cyanic-selkie/wikianc huggingface dataset:
ഡീഗോ ഗാർഷിയ
ചരിത്രം
ബ്രിട്ടീഷ് ഇന്ത്യൻ മഹാസമുദ്ര ഭരണപ്രദേശം രൂപവത്കരിക്കുന്നതിന്റെ ഭാഗമായി 1965 ൽ ഡീഗോ ഗാർഷിയ ഉൾപ്പെടെയുള്ള ഷാഗൊസ് ദ്വീപുകൾ മൗറീഷ്യസിൽ നിന്നും വേർതിരിക്കപ്പെട്ടു. അതുവരെ സ്വകാര്യ സ്വത്തായിരുന്ന തോട്ടമുൾപ്പെടെയുള്ള എല്ലാം 1966 ൽ ഭരണകൂടം വിലക്ക് വാങ്ങിയെങ്കിലും അക്കാലത്ത് പുതിയ എണ്ണകളുടെ ആവിർഭാവം തോട്ടം ലാഭകരമാകുന്നതിന്‌ തടസ്സമാവുകയാണുണ്ടായത്. അമേരിക്കൻ ഐക്യനാടുകൾക്ക് സൈനിക കേന്ദ്രം സ്ഥപിക്കുന്നതിനുവേണ്ടി 1971 ൽ യുനൈറ്റഡ് കിങ്ഡവും അമേരിക്കൻ ഐക്യനാടുകളും തമ്മിലുള്ള കരാറിന്റെ ഭാഗമായി ഇവിടെയുള്ള തോട്ടത്തിന്റെ പ്രവർത്തനം അവസാനിപ്പിക്കുകയും ചെയ്തു. കരാർപ്രകാരം പണമിടപാടുകളൊന്നും ഉണ്ടായിരുന്നില്ല എന്നായിരുന്നെങ്കിലും ഈ കാരാർ വഴി അമേരിക്കൻ ഐക്യനാടുകളുമായുള്ള പൊളാരിസ് മിസൈലുകളുടെ ഇടപാടുകളിൽ 14 ദശലക്ഷം അമേരിക്കൻ ഡോളറിന്റെ ആനുകൂല്യം യുനൈറ്റഡ് കിങ്ഡം നേടിയെടുത്തു എന്ന ആരോപണം നിലനിന്നു. കരാർപ്രകാരം മറ്റ് പ്രവർത്തനങ്ങളൊന്നും ദ്വീപിൽ അനുവദിക്കുന്നില്ല.
പതിനെട്ട് പത്തൊൻപത് നൂറ്റാണ്ടുകളിൽ ഇവിടത്തെ തെങ്ങിൻതോപ്പുകളിൽ കൊപ്ര സംസ്കരണ കേന്ദ്രങ്ങളിലും പണിയെടുക്കുവാനായി ഇന്ത്യയിൽ നിന്ന് കൊണ്ടുവന്ന തൊഴിലാളികളുടേയും ആഫ്രിക്കൻ അടിമകളുടേയും പിൻഗാമികളായ ഷാഗൊസിയനുകളിൽ രണ്ടായിരത്തോളം ജനങ്ങൾ ഇവിടെ 1971 വരെ ഇവിടെ താമസിച്ചിരുന്നു. മൂന്ന് ഭാഗങ്ങളിലായാണ്‌ അവർ അവിടെ വസിച്ചിരുന്നത്: പ്രധാന കേന്ദ്രമായിരുന്ന കിഴക്കേ ഭാഗം, ഇവിടെനിന്നും 4.5 കി.മീ വടക്കുള്ള മിന്നി മിന്നി, പടിഞ്ഞാറൻ ഭാഗത്തുള്ള പോയിന്റെ മരിയാൻ എന്നിവയായിരുന്നു അവ. ഇവരെ യുനൈറ്റ്ഡ് കിങ്ഡം സർക്കാർ നിർബന്ധപൂർവ്വം ഒഴിപ്പിച്ചു, ആദ്യം സെഷെല്ലിലേക്കും പിന്നീട് മൗറിഷ്യസിലേക്കും ഇവരെ ഒഴിപ്പിക്കുകയാണുണ്ടായത്. അന്നുമുതൽ ഷാഗൊസിയനുകൾ തങ്ങൾക്ക് സ്വന്തം മണ്ണിലേക്ക് മടങ്ങാനുള്ള അവകാശത്തിനായി തുടർച്ചയായി ശബ്ദമുയർത്തിക്കൊണ്ടിരിക്കുന്നു. 2006 ഏപ്രിലിൽ 102 ഷാഗൊസിയനുകളെ തങ്ങളുടെ ജന്മസ്ഥലം കാണുന്നതിനുവേണ്ടി ഒരാഴ്ച്ചക്കാലം ദ്വീപിൽ താമസിക്കുവാൻ അനുവദിക്കുകയുണ്ടായി.
അവലംബം
വർഗ്ഗം:ഷാഗൊസ് ദ്വീപസമൂഹം
അസറ്റേറ്റ്
ക്ഷാരലോഹങ്ങൾ, ആൽക്കലൈൻ എർത്ത് ലോഹങ്ങൾ, ലോഹമോ അല്ലെങ്കിൽ അലോഹമോ ചേർന്നുള്ള അസറ്റിക് ആസിഡിന്റെ സംയുക്തത്തിൻറെ ലവണ രൂപമാണ് അസറ്റേറ്റ്. അസറ്റിക് ആസിഡിന്റെ കോൻജുഗേറ്റ് ബേസ് "അസറ്റേറ്റ്" ആണ്.(പ്രത്യേകിച്ചും, നെഗറ്റീവ് ചാർജ്ജുള്ള ആനയോൺ (anion)) ഇത് സാധാരണയായി ഇതിൻറെ ജല ലായനികളിൽ കാണപ്പെടുന്നു. ഇതിൻറെ രാസ ഫോർമുല ആണ്.
പുറം കണ്ണികൾ
വർഗ്ഗം:അസറ്റേറ്റുകൾ
സ്റ്റൈലസ് (കമ്പ്യൂട്ടിംഗ്)
കമ്പ്യൂട്ടിംഗിൽ, ഒരു സ്റ്റൈലസ് (അല്ലെങ്കിൽ സ്റ്റൈലസ് പേന) ഒരു ചെറിയ പേനയുടെ ആകൃതിയിലുള്ള ഉപകരണമാണ്, അതിന്റെ ടച്ച്സ്ക്രീനിൽ ടിപ്പിന്റെ സ്ഥാനം സ്ക്രീനിന് കണ്ടെത്താനാകും. കമ്പ്യൂട്ടറുകൾ, മൊബൈൽ ഉപകരണങ്ങൾ (സ്മാർട്ട്‌ഫോണുകളും പേഴ്‌സണൽ ഡിജിറ്റൽ അസിസ്റ്റന്റുകളും), ഗെയിം കൺസോളുകൾ,, ഗ്രാഫിക്സ് ടാബ്‌ലെറ്റുകൾ എന്നിവ പോലുള്ള ടച്ച്‌സ്‌ക്രീനുകളുള്ള ഉപകരണങ്ങളിൽ ടാപ്പുചെയ്യുന്നതിലൂടെ വരയ്ക്കുന്നതിനോ തിരഞ്ഞെടുക്കുന്നതിനോ ഇത് ഉപയോഗിക്കുന്നു. ടച്ച്‌സ്‌ക്രീനുകൾ സാധാരണയായി വിരൽത്തുമ്പിൽ പ്രവർത്തിപ്പിക്കാമെങ്കിലും, ഒരു സ്റ്റൈലസ് കൂടുതൽ കൃത്യവും നിയന്ത്രിക്കാവുന്നതുമായ ഇൻപുട്ട് നൽകുന്നു. സ്റ്റൈലസിന് (അല്ലെങ്കിൽ വിരൽത്തുമ്പിൽ) ഒരു മൗസ് അല്ലെങ്കിൽ ട്രാക്ക്പാഡിന് സമാനമായ പ്രവർത്തനമുണ്ട്. ഇതിന്റെ ഉപയോഗത്തെ സാധാരണയായി പെൻ കമ്പ്യൂട്ടിംഗ് എന്ന് വിളിക്കുന്നു.
റെസിസ്റ്റീവ്, കപ്പാസിറ്റീവ് ടച്ച്‌സ്‌ക്രീനുകൾക്കായി വ്യത്യസ്ത തരം സ്റ്റൈലസ് ഉപയോഗിക്കുന്നു. കപ്പാസിറ്റീവ് സ്ക്രീനുകൾ മൊബൈൽ ഫോണുകളിൽ വളരെ വ്യാപകമായി ഉപയോഗിക്കുന്നു.
സ്റ്റൈലസിനേക്കാൾ വലുപ്പമുള്ളതും പ്രോഗ്രാം ചെയ്യാവുന്ന ബട്ടണുകൾ, മർദ്ദം സംവേദനക്ഷമത, ഇലക്ട്രോണിക് ഇറേസറുകൾ എന്നിവ പോലുള്ള വർദ്ധിച്ച പ്രവർത്തനം വാഗ്ദാനം ചെയ്യുന്നതുമായ പെൻ പോലുള്ള ഇൻപുട്ട് ഉപകരണങ്ങൾ പലപ്പോഴും ഡിജിറ്റൽ പേനകൾ എന്നറിയപ്പെടുന്നു.
നിരവധി കപ്പാസിറ്റീവ് ടച്ച്‌സ്‌ക്രീൻ ഉപകരണങ്ങൾ മൾട്ടി-ടച്ച് ഫിംഗർ ഇൻപുട്ടിനെ പിന്തുണയ്‌ക്കുന്നു, അവിടെ നിരവധി വിരലുകളുടെ ഉപയോഗം ഒരേസമയം കണ്ടെത്തുന്നു; ഒരു സ്റ്റൈലസിന് ഇത് പകർത്താൻ കഴിയില്ല.
ഗ്രാഫിക്സ് ടാബ്‌ലെറ്റുകൾ സർക്യൂട്ട് അടങ്ങിയ ഒരു സ്റ്റൈലസ് ഉപയോഗിക്കുന്നു, അത് ബാറ്ററിയിൽ പ്രവർത്തിക്കുന്നതോ ഇൻഡക്റ്റൻസ് വഴി നിഷ്ക്രിയമായി പ്രവർത്തിക്കുന്നതോ ആകാം, പേനയുടെ ബാരലിലോ മൾട്ടി സ്റ്റൈലിലോ ബട്ടണുകൾ ടാബ്‌ലെറ്റിലേക്ക് ഉപയോക്തൃ നിർദ്ദേശങ്ങൾ കൈമാറാൻ അനുവദിക്കുന്നു. മിക്ക ടാബ്‌ലെറ്റുകളും വ്യത്യസ്‌ത അളവിലുള്ള സമ്മർദ്ദ സംവേദനക്ഷമത കണ്ടെത്തുന്നു, ഉദാ. ഒരു ഡ്രോയിംഗ് പ്രോഗ്രാമിൽ ലൈൻ കനം അല്ലെങ്കിൽ വർണ്ണ സാന്ദ്രത വ്യത്യാസപ്പെടുന്നതിനുസരിച്ച്.
ഇൻപുട്ട് മെക്കാനിസത്തിന്റെ വശത്തിനപ്പുറം, സ്റ്റൈലസിന്റെ ഫിസിക്കൽ ഔട്ട്‌പുട്ടിന്റെ ആവശ്യകതയുണ്ട്. അടുത്തിടെ, ഡിജിറ്റൽ ഉപരിതലങ്ങളിൽ (ഉദാ. ടാബ്‌ലെറ്റ് കമ്പ്യൂട്ടർ, സ്മാർട്ട്‌ഫോൺ മുതലായവ) റിയലിസ്റ്റിക് ഫിസിക്കൽ സെൻസേഷനുകൾ അനുകരിക്കാൻ പുതിയ പെൻ അധിഷ്‌ഠിത ഇന്റർഫേസുകൾ നിർദ്ദേശിക്കപ്പെട്ടിട്ടുണ്ട്, ഉദാഹരണത്തിന്, ഉപയോക്താക്കൾക്ക് അനലോഗ്-പെൻ റൈറ്റിംഗ് പോലെ തോന്നുന്നത് പോലെ, ഉദാഹരണത്തിന്, RealPen Project.
ഒരു കമ്പ്യൂട്ടിംഗ് ഉപകരണത്തിൽ ആദ്യമായി ഒരു സ്റ്റൈലസ് ഉപയോഗിച്ചത് 1957 ൽ ടോം ഡിമോണ്ട് പ്രദർശിപ്പിച്ച സ്റ്റൈലേറ്റർ ആണ്.
അവലംബം
വർഗ്ഗം:ഉപകരണങ്ങൾ
മുട്ടാബുറാസോറസ്
ഓർനിത്തോപോഡ് വിഭാഗത്തിൽ പെട്ട ഒരു വലിയ ദിനോസർ ആണ് മുട്ടാബുറാസോറസ്. ഇവ ജീവിച്ചിരുന്നത്‌ തുടക്ക ക്രിറ്റേഷ്യസ് കാലത്ത് ആണ്. ഇവയുടെ ഫോസ്സിൽ കണ്ടു കിട്ടിയിട്ടുള്ളത് ഓസ്ട്രേലിയയിൽ നിന്നും ആണ്.
ശരീര ഘടന
ഏകദേശം 8 മീറ്റർ (26 അടി) നീളവും, 2.8 മെട്രിക് ടൺ വരെ ശരീരഭാരവുമുണ്ടായിരുന്നു എന്ന് കണക്കാക്കപ്പെടുന്നു.
അവലംബം
വർഗ്ഗം:തുടക്ക ക്രിറ്റേഷ്യസ് കാലത്തെ ദിനോസറുകൾ വർഗ്ഗം:സസ്യഭോജികളായ ദിനോസറുകൾ
വർണ്ണരാജി
എം. ലീലാവതി രചിച്ച ഗ്രന്ഥമാണ് വർണ്ണരാജി. 1980-ൽ നിരൂപണ-പഠനസാഹിത്യത്തിനുള്ള കേരള സാഹിത്യ അക്കാദമി പുരസ്കാരം ഈ കൃതി നേടിയിട്ടുണ്ട്.
അവലംബം
വർഗ്ഗം:മലയാളഗ്രന്ഥങ്ങൾ വർഗ്ഗം:കേരള സാഹിത്യ അക്കാദമി പുരസ്കാരം ലഭിച്ച കൃതികൾ
ഇന്റർനെറ്റ് പ്രോട്ടോക്കോൾ
ടി.സി.പി./ഐ.പി. മാതൃക ഉപയോഗപ്പെടുത്തുന്ന ഒരു ഇന്റർനെറ്റ്വർക്കിൽ ഡാറ്റാ കൈമാറ്റം ചെയ്യുന്നതിനു വേണ്ടി ഉപയോഗിക്കപ്പെടുന്ന ഒരു പ്രോട്ടോക്കോൾ ആണ്‌ ഇന്റർ നെറ്റ്പ്രോട്ടോക്കോൾ അഥവാ ഐ.പി.
ഇന്റർനെറ്റ് പ്രോട്ടോക്കോൾ സ്യൂട്ടിലെ ഇന്റർനെറ്റ് പാളിയിലെ പ്രാഥമിക പ്രോട്ടോക്കോൾ ആണ്‌ ഐ.പി., സ്രോതസ്സിൽ നിന്നും ലക്ഷ്യത്തിലേക്ക് അവയുടെ വിലാസങ്ങളനുസരിച്ച് വ്യത്യസ്ത പ്രോട്ടോക്കോൾ ഡാറ്റാഗ്രാമുകൾ അഥവാ പാക്കറ്റുകളെ എത്തിക്കുക എന്നതാണ്‌ ഇതിന്റെ ധർമ്മം. ഇതിനു വേണ്ടി വിലാസങ്ങൾ നൽകുന്ന രീതികളെയും, ഡാറ്റാഗ്രാമിന്റെ ഘടനയും ഇന്റർനെറ്റ് പ്രോട്ടോക്കോൾ നിർവ്വചിക്കുന്നു. വിലാസങ്ങൾക്ക് രണ്ട് രീതിയിലുള്ള ഘടനകൾ ഇപ്പോൾ നിലവിലുണ്ട് ഇന്റെർനെറ്റ് പ്രോട്ടോക്കോൾ പതിപ്പ് 4 (IPv4) ഉം ഇന്റേർനെറ്റ് പ്രോട്ടോക്കോൾ പതിപ്പ് 6 (IPv6) ഉം, എങ്കിലും ആദ്യ പതിപ്പായ IPv4 തന്നെയാണ്‌ ഇപ്പോഴും ഇന്റർനെറ്റിൽ കൂടുതൽ ഉപയോഗിക്കപ്പെടുന്നത്.
1974-ൽ വിന്റ് സെർഫും ബോബ് കാനും അവതരിപ്പിച്ച യഥാർത്ഥ ട്രാൻസ്മിഷൻ കൺട്രോൾ പ്രോഗ്രാമിലെ കണക്ഷനില്ലാത്ത ഡാറ്റാഗ്രാം സേവനമായിരുന്നു ഐപി, ഇത് ട്രാൻസ്മിഷൻ കൺട്രോൾ പ്രോട്ടോക്കോളിന് (TCP) അടിസ്ഥാനമായ ഒരു കണക്ഷൻ-ഓറിയന്റഡ് സേവനമാണ്. അതിനാൽ ഇന്റർനെറ്റ് പ്രോട്ടോക്കോൾ സ്യൂട്ടിനെ പലപ്പോഴും ടിസിപി/ഐപി എന്ന് വിളിക്കുന്നു.
ഐപിയുടെ ആദ്യ പ്രധാന പതിപ്പ്, ഇന്റർനെറ്റ് പ്രോട്ടോക്കോൾ പതിപ്പ് 4 (IPv4), ഇന്റർനെറ്റിന്റെ പ്രബലമായ പ്രോട്ടോക്കോൾ ആണ്. അതിന്റെ പിൻഗാമിയാണ് ഇന്റർനെറ്റ് പ്രോട്ടോക്കോൾ പതിപ്പ് 6 (IPv6), 2006 മുതൽ ഇന്റർനെറ്റിൽ വിന്യാസം വർധിച്ചുവരികയാണ്.
പ്രവർത്തനം
ഓരോ ഡാറ്റാഗാമിനും രണ്ട് ഘടകങ്ങളുണ്ട്: തലക്കെട്ടും പേലോഡും. ഐപി ഹെഡ്ഡറിൽ സോഴ്സ് ഐപി വിലാസം, ഉദ്ദിഷ്ട ഐപി വിലാസം, ഡാറ്റ മെമ്മറി എന്നിവ ലഭ്യമാക്കുന്നതിന് ആവശ്യമായ മറ്റ് മെറ്റാഡാറ്റയും ഉൾപ്പെടുന്നു. കൈമാറ്റം ചെയ്യുന്ന ഡാറ്റ പേലോഡ് ആണ്. ഒരു ഹെഡ്ഡറിൽ ഒരു പാക്കറ്റിന്റെ ഡാറ്റ പേലോഡ് നെസ്റ്റുചെയ്യുന്ന ഈ രീതിയെ എൻക്യാപസുലേഷന് എന്നു പറയുന്നു.
ഇന്റർഫെയിസുകൾ ഹോസ്റ്റുചെയ്യുന്നതിനായി ഐപി വിലാസങ്ങളും അതുപോലുള്ള പരാമീറ്ററുകളും ഐപി അഡ്രസ്സിങ് നൽകുന്നു. നെറ്റ്‌വർക്ക് പ്രീഫിക്സുകളുടെ പേര് ഉൾപ്പെടുന്ന സബ്നെറ്റ് വർക്കുകൾ  ആയി വിലാസം വിഭജിച്ചിരിക്കുന്നു. എല്ലാ നെറ്റ്‌വർക്കുകളും, റൌട്ടറുകളും IP റൂട്ടിംഗ് നടപ്പിലാക്കുന്നു, അതിന്റെ പ്രധാന പ്രവർത്തനം നെറ്റ്‌വർക്ക് അതിരുകൾക്കുള്ളിൽ പാക്കറ്റുകൾ എത്തിക്കുന്നതിനുള്ളതാണ്. നെറ്റ്‌വർക്കിന്റെ ടോപ്പോളജിക്ക് ആവശ്യമുള്ളപ്പോൾ, ആന്തരിക ഗേറ്റ് വെയ്  പ്രോട്ടോക്കോളുകൾ (interior gateway protocols) അല്ലെങ്കിൽ ബാഹ്യ ഗേറ്റ് വെയ്   പ്രോട്ടോകോളുകൾ (exterior gateway protocols) പ്രത്യേകമായി രൂപകൽപ്പന ചെയ്ത റൂട്ടിംഗ് പ്രോട്ടോകോളുകൾ വഴി പരസ്പരം ആശയവിനിമയം നടത്തുന്നു.
അവലംബം
വർഗ്ഗം:ടെലിക്കമ്യൂണിക്കേഷൻ പ്രോട്ടോക്കോളുകൾ
അബുൽ കാസിം
അറബി-സ്പാനിഷ് വൈദ്യശാസ്ത്രജ്ഞനായിരുന്നു ‍അബുൽ കാസിം(അറബി: أبو القاسم بن خلف بن العباس الزهراوي‎); പൂർണമായ പേര് അബുൽകാസിം ഖലാഫ് ഇബ്ൻ അബ്ബാസ് അൽ സഹ്രാവി. 936-ൽ എൽസഹ്രയിൽ ജനിച്ചു. മാതാപിതാക്കൾ സ്പെയിൻകാരായിരുന്നു. വൈദ്യശാസ്ത്രത്തിൽ അസാമാന്യമായ അവഗാഹം നേടിയിരുന്ന ഇദ്ദേഹം, കാലിഫ് അബിസ് അർറഹ്മാൻ മൂന്നാമന്റെ കൊട്ടാരഭിഷഗ്വരനായിരുന്നു.
അനവധി വൈദ്യശാസ്ത്രഗ്രന്ഥങ്ങൾ ഇദ്ദേഹം രചിച്ചിട്ടുണ്ട്. മുപ്പത് ഭാഗങ്ങളായി തിരിച്ചിട്ടുള്ള അൽട്രാസ്രിഫ് (Altrasrif) ആണ് ഇവയിൽ പ്രധാനം. ശസ്ത്രക്രിയയെ സംബന്ധിച്ച ഈ ആധികാരിക ഗ്രന്ഥത്തിലെ വിവിധോപകരണങ്ങളുടെ സചിത്രവിവരണം പ്രത്യേകം ശ്രദ്ധാർഹമായിരുന്നു. 500 വർഷത്തോളം യൂറോപ്പിൽ പാഠപുസ്തകമെന്ന നിലയിൽ ഇതാണ് അംഗീകരിക്കപ്പെട്ടിരുന്നതും, എപ്പിറ്റോമീ (Epitome) എന്ന ഗ്രന്ഥത്തെ ആധാരമാക്കിയാണ് രചിക്കപ്പെട്ടതെങ്കിലും അതിനെക്കാൾ മെച്ചപ്പെട്ടതായിരുന്നു ഇതിന്റെ ഉള്ളടക്കം. അറബി ഭിഷഗ്വരന്മാർ അബുൽ കാസിമിനെ പിന്തുടരാൻ തയ്യാറായില്ലെങ്കിലും ലത്തീൻ യൂറോപ്പിലെ പ്രധാനാചാര്യൻ ഇദ്ദേഹം തന്നെയായിരുന്നു. വൈദ്യശാസ്ത്രത്തിലെ ശസ്ത്രക്രിയാവിഭാഗത്തിന് ഒരു പ്രത്യേകപദവി നേടിക്കൊടുത്ത അബുൽ കാസിം 1013-ൽ നിര്യാതനായി.
അവലംബം
വർഗ്ഗം:വൈദ്യശാസ്ത്രജ്ഞർ
കടപ്ര ഗ്രാമപഞ്ചായത്ത്
പത്തനംതിട്ട ജില്ലയിലെ തിരുവല്ലാ താലൂക്കിൽ പുളിക്കീഴ് ബ്ളോക്കിലാണ് കടപ്ര ഗ്രാമപഞ്ചായത്ത് സ്ഥിതിചെയ്യുന്നത്. കടപ്ര പഞ്ചായത്തുപ്രദേശം കടപ്ര വില്ലേജുപരിധിയിൽ ഉൾപ്പെടുന്നു. 14.74 ചതുരശ്രകിലോമീറ്റർ വിസ്തൃതിയുള്ള ഈ പഞ്ചായത്തി
അതിരുകൾ
പഞ്ചായത്തിന്റെ അതിരുകൾ വടക്കുഭാഗത്ത് നെടുമ്പ്രം പഞ്ചായത്തും, കിഴക്കുഭാഗത്ത് തിരുവൻവണ്ടൂർ, പാണ്ടനാടു പഞ്ചായത്തുകളും, തെക്കുഭാഗത്ത് മാന്നാർ പഞ്ചായത്തും, പടിഞ്ഞാറുഭാഗത്ത് നിരണം പഞ്ചായത്തുമാണ്. പമ്പാനദി കടപ്ര പഞ്ചായത്തിന്റെ കിഴക്കേ അതിർത്തിയായ പാണ്ടനാടു പഞ്ചായത്തിലെ കുത്തിയതോട് എന്ന സ്ഥലത്തു വച്ച് രണ്ടായി പിരിഞ്ഞ് പഞ്ചായത്തിന്റെ ഏകദേശം മധ്യഭാഗത്തുകൂടി ഒഴുകി അച്ചൻകോവിലാറുമായി യോജിച്ച് പഞ്ചായത്തിന്റെ തെക്കേ അതിർത്തിയിൽ കൂടി ഒഴുകുന്നു.
ഭൂപ്രകൃതി
നദികളാൽ ചുറ്റപ്പെട്ടു കിടക്കുന്ന ഒരു പ്രദേശമാകയാൽ കടപ്ര പഞ്ചായത്തുപ്രദേശം ഫലഭൂയിഷ്ഠമാണ്.
പുറമെ നിന്നുള്ള കണ്ണികൾ
വർഗ്ഗം:പത്തനംതിട്ട ജില്ലയിലെ ഗ്രാമപഞ്ചായത്തുകൾ
വൈദ്യുതവിളക്ക്
ലഘു|160px|right| 60 W [[ഇൻകാൻഡസന്റ് വിളക്ക്]] വൈദ്യുതോർജ്ജത്തിൽ നിന്നും പ്രകാശം ഉത്പാദിപ്പിക്കുവാൻ കഴിവുള്ള ഉപകരണമാണ് വൈദ്യുതിവിളക്ക്. വിവിധതരത്തിലുള്ള വിളക്കുകൾ ഇന്നു ലഭ്യമാണ്. സാധാരണയായി വൈദ്യുത പ്രതിരോധം കൊണ്ടുണ്ടാകുന്ന താപം മൂലം ജ്വലിക്കുന്ന ടങ്സ്റ്റൺ പോലുള്ള മൂലകങ്ങൾ ഫിലമെന്റ് ആയി ഉപയോഗിച്ച് വെളിച്ചം ഉണ്ടാക്കുന്ന വിളക്കുകളെ ഇൻകാൻഡസന്റ് വിളക്ക് എന്നു വിളിക്കുന്നു. ഇത്തരത്തിലുള്ള ഒരു ഫിലമെന്റും അതുമായി പ്രതിപ്രവർത്തിച്ച് കൂടുതൽ പ്രകാശം തരാൻ ശേഷിയുള്ള ഹാലജനുകളും ഉപയോഗിച്ചുണ്ടാക്കുന്ന വൈദ്യുത വിളക്കുകളെ ഹാലജൻ വിളക്ക് എന്നു വിളിക്കുന്നു. വൈദ്യുത പ്രവാഹത്താൽ പ്രകാശം ഉത്സർജ്ജിക്കാൻ കഴിവുള്ള വാതകങ്ങളെ ഉപയോഗപ്പെടുത്തിയുണ്ടാക്കുന്ന വിളക്കുകളെ ഡിസ്ചാർജ് വിളക്ക് എന്നാണു വിളിക്കുക. ചിലയിനം ഡിസ്‌‌ചാർജ് വിളക്കുകളിലുണ്ടാകുന്ന അദൃശ്യകിരണങ്ങളായ അൾട്രാ വയലറ്റ് കിരണങ്ങൾ, എക്സ് കിരണങ്ങൾ എന്നിവയെ ദൃശ്യപ്രകാശം ആക്കിമാറ്റാൻ കഴിവുള്ള ഫ്ലൂറസന്റ് പദാർത്ഥങ്ങൾ പൂശിയിട്ടുള്ളയിനം വിളക്കുകൾ ഫ്ലൂറസന്റ് വിളക്കുകൾ എന്നറിയപ്പെടുന്നു. വൈദ്യുതപ്രവാഹത്തിനിടെ ഡയോഡ് ഉപയോഗിച്ച് ഊർജ്ജത്തെ പ്രകാശോർജ്ജമായി പുറന്തള്ളുന്നയിനം വിളക്കുകളെ ലൈറ്റ് എമിറ്റിങ്ങ് ഡയോഡ് എന്നു വിളിക്കുന്നു.
വൈദ്യുത വിളക്കിന്റെ ചിഹ്നങ്ങൾ
വൈദ്യുത സർക്കീട്ടുകളുടെ രേഖാചിത്രങ്ങളിൽ വൈദ്യുത വിളക്കുകൾ സാധാരണ ചിഹ്നങ്ങൾ കൊണ്ടാണ് സൂചിപ്പിക്കാറ്. പ്രധാനമായും താഴെ കൊടുത്തിരിക്കുന്ന രണ്ട് ചിഹ്നങ്ങളാണ് ഇവയെ പ്രതിനിധീകരിക്കാൻ ഉപയോഗിക്കുന്നത്.
ഇതും കാണുക
വർഗ്ഗം:വൈദ്യുതോപകരണങ്ങൾ വർഗ്ഗം:വിളക്കുകൾ
മാതംഗലീല
ആനയുടെ ഉത്പത്തിവിവരങ്ങളും ഗജചികിത്സാക്രമങ്ങളും മറ്റും അടങ്ങിയ ഒരു സംസ്കൃത ഗ്രന്ഥമാണ് മാതംഗലീല. തിരുമംഗലത്തു നീലകണ്ഠൻ മൂസ്സ് ആണ് ഈ ഗ്രന്ഥത്തിന്റെ രചയിതാവ്. ഗജലക്ഷണ ശാസ്ത്രം എന്ന പ്രാചീന ഗ്രന്ഥത്തെ അടിസ്ഥാനമാക്കിയാണ് ഇത് എഴുതിയിട്ടുള്ളത്.
മാതംഗം എനാൽ ആനയെന്നാണ് അർഥം. ആനയെ സംബന്ധിച്ച ശാസ്ത്രത്തെ മാതംഗലീല എന്നുപറയുന്നു. 1942-ൽ ട്രാവൻകൂർ യൂണിവേഴ്‌സിറ്റി പ്രസിദ്ധീകരിച്ചിട്ടുണ്ട്. മാതംഗലീല ഗജരക്ഷണശാസ്ത്രം എന്ന പേരിൽ ഒരു മലയാളം വ്യാഖ്യാനവും പ്രസിദ്ധീകൃതമായിട്ടുണ്ട്.
അവലംബം
വർഗ്ഗം:സംസ്കൃത ഗ്രന്ഥങ്ങൾ വർഗ്ഗം:അനന്തശയനഗ്രന്ഥാവലി
സ്ട്രീറ്റ് അക്കാദമിക്സ്
കേരളത്തിൽ നിന്നുള്ള ഒരു ഹിപ്-ഹോപ്‌ സംഘമാണ് സ്ട്രീറ്റ് അക്കാദമിക്സ്. ഇംഗ്ലീഷ്, മലയാളം, തമിഴ് ഭാഷകൾ സംയോജിപ്പിച്ച ഗാനങ്ങൾ അവതരിപ്പിക്കുന്നതിലൂടെ ശ്രദ്ധേയരായ റാപ്പ് ഗായകരുടെ ശ്രമഫലമാണ് ഈ കൂട്ടായ്മ. കണ്ടെമ്പററി വിഷയങ്ങൾക്ക്‌ പുറമേ സാമൂഹികപ്രസക്തിയുള്ള സംഭവവികാസങ്ങളും ഇവരുടെ ഗാനങ്ങൾക്ക് പ്രമേയമാവുന്നു. ചലച്ചിത്ര സംവിധായകനായ മുഹ്സിൻ പരാരിയുടെ നേതൃത്വത്തിൽ നടത്തുന്ന സംഗീത കൂട്ടായ്മ്മയായ "മാപ്പിള ലഹള"യുമായ്‌ സഹകരിച് പുറത്തിറക്കിയ നേറ്റീവ് ബാപ്പ ഉൾപ്പെടെയുള്ള ഗാനങ്ങൾ‍, മാമുക്കോയ, ബിജിബാൽ തുടങ്ങിയവരുടെ സാനിധ്യവും, സമകാലിക വിഷയങ്ങളുടെ അവതരരണവും കൊണ്ട് ചർച്ചാവിഷയമായി. മലയാളം റാപ്പ് ആദ്യമായി അതിൻറെ പൂർണ്ണതയിൽ അവതരിപ്പിച്ച ഈ സംഘം, ഇന്ത്യൻ ഹിപ്-ഹോപ്‌ സംഗീത ശാഖയിൽ പ്രാദേശികത കൊണ്ടുവരുന്നതിൽ പങ്കുവഹിച്ച കൂട്ടായ്മ്മകളിൽ ഒന്നാണ്.
അംഗങ്ങൾ
വർഗ്ഗം:മലയാള റോക്ക് സംഗീത സംഘങ്ങൾ വർഗ്ഗം:ഇന്ത്യൻ സംഗീത സംഘങ്ങൾ വർഗ്ഗം:റാപ്പ് ഗായകർ
ബിഹാർ
ബിഹാർ ഇന്ത്യാരാജ്യത്തെ ഒരു സംസ്ഥാനമാണ്‌. ഇന്ത്യൻ ഉപഭൂഖണ്ഡത്തിന്റെ കിഴക്കു ഭാഗത്തായാണ്‌ ഹിന്ദി ഹൃദയഭൂമിയിൽപ്പെട്ട ഈ സംസ്ഥാനം സ്ഥിതി ചെയ്യുന്നത്‌. പടിഞ്ഞാറ്‌ ഉത്തർപ്രദേശ്, കിഴക്ക്‌ പശ്ചിമ ബംഗാൾ, തെക്ക്‌ ഝാ‍ർഖണ്ഡ്‌ എന്നിവയാണ്‌ ബിഹാറിന്റെ അയൽ സംസ്ഥാനങ്ങൾ. വടക്ക്‌ നേപ്പാളുമായി രാജ്യാന്തര അതിർത്തിയുമുണ്ട്‌. പട്‌നയാണ്‌ തലസ്ഥാനം.
ചരിത്രം
ബിഹാർ എന്ന പദം രൂപം കൊണ്ടത് വിഹാരം എന്ന പദത്തിൽ നിന്നുമാണ്. പ്രാജീന കാലത്ത് ബുദ്ധ മതത്തിനു നല്ലവണ്ണം വേരോട്ടം ലഭിച്ച സ്ഥലമായിരുന്നു ബീഹാർ. മൗര്യചക്രവർത്തിമാരുടെ കേന്ദ്രമായിരുന്നു ബിഹാർ. അശോക ചക്രവർത്തിയുടെ കാലത്ത് പ്രശസ്തമായ മഗധയും അതിന്റെ തലസ്ഥാനമായ പാടലീപുത്രവും ബിഹാറിലാണ്. മുഹമദ് കിൽജിയുടെ ആക്രമണമാണ് ബുദ്ധമതത്തിന്റെ തകർച്ചക്ക് കാരണമായത്.12 ആം നൂറ്റാണ്ടിലുണ്ടായ ഈ ആക്രമണം നളന്ദയും ,വിക്രമ ശിലയും അടക്കം ധാരാളം ബൌധ വിഹാരകെന്ദ്രങ്ങളും ആക്രമിക്കപ്പെട്ടു. ഈ പാടലീപുത്രം തന്നെയാണ് ഇന്നത്തെ പട്ന. പിന്നീട് ഗുപ്ത രാജവംശം ബിഹാറിൽ ഭരണം നടത്തി. പിന്നീട് ബിഹാർ മുഗൾ ഭരണത്തിനു കീഴിലായി. മുഗൾ ചക്രവർത്തിയായ ഹുമായൂണിനെ തോല്പിച്ച് ഷെർഷാ ഭരണം പിടിച്ചെടുത്ത സമയത്ത് ബിഹാർ പഴയപ്രതാപം വീണ്ടെടുത്തു. മുഗൾ സാമ്രാജ്യത്തിന്റെ പതനശേഷം ബിഹാർ ബംഗാൾ നവാബുമാരുടെ കൈയ്യിലായി. 1764 ൽ ബ്രിട്ടീഷുകാർ ബിഹാർ പിടിച്ചെടുത്തു. 1936ൽ ബിഹാറും ഒറീസയും പ്രത്യേക പ്രവിശ്യകളായി.
ഭൂമിശാസ്ത്രം
ബീഹാറിനെ എട്ടു ഡിവിഷനുകളിലായി 38 ജില്ലകളായി തിരിച്ചിരിക്കുന്നു.
ബീഹാറിലെ പ്രധാന നദികളാണ് ഗംഗ,ഗാണ്ടക്,കോസി,കം‌ല,ബഹ്‌മതി,സുബർണരേഖ,സോൺ എന്നിവ
വർഗ്ഗം:ഇന്ത്യയിലെ സംസ്ഥാനങ്ങളും കേന്ദ്രഭരണപ്രദേശങ്ങളും വർഗ്ഗം:ബീഹാർ
ആന്റ്വാൻ ലാവോസിയെ
ആധുനിക രസതന്ത്രത്തിന്റെ പിതാവായി അറിയപ്പെടുന്ന ഫ്രെഞ്ച് ശാസ്ത്രജ്ഞനായിരുന്നു ആന്റൺ-ലോറന്റ് ഡി ലാവോസിയർ.  രസതന്ത്രത്തെ  ആൽകെമിയിൽ   നിന്നും ഫ്ലോഗിൻസ്റ്റൺ സിദ്ധാന്തത്തിൽ നിന്നും മോചിപ്പിച്ച്    ഒരു ശാസ്ത്രശാഖയുടെ കൃത്യതയും വ്യക്തതയും   സാർവത്രിക ശൈലിയും  നൽകിയത് ആന്ത്വാൻ ലാവോസിയാണ്, ,. അദ്ദേഹത്തിൻറെ വാക്കുകളിൽ  "വസ്തുതകൾ,  അവയെ പ്രതിനിധീകരിക്കുന്ന ആശയങ്ങൾ, ആ ആശയങ്ങളെ പ്രകടിപ്പിക്കാനുള്ള  ഭാഷ  ഇവ മൂന്നും ഏതു ശാസ്ത്രശാഖക്കും അത്യന്താപേക്ഷിതമാണ്"
ലൂയി പതിനാറാമൻറെ ഭരണകൂടത്തിൽ ലവോസിയെ ഉത്തരവാദിത്തപ്പെട്ട ഉദ്യോഗസ്ഥനായിരുന്നു. ശാസ്ത്രജ്ഞനെന്ന നിലക്ക് വിവിധ വിഷയങ്ങളിൽ ഉപദേഷ്ടാവായിരുന്നു. മാത്രമല്ല  കാർഷിക നികുതി പിരിക്കാനുള്ള  കുത്തക ലാവോസിയെക്കു പങ്കാളിത്തമുള്ള കന്പനിയുടേതായിരുന്നു. ഫ്രഞ്ചു വിപ്ലവം ഭീകര വാഴ്ചയായി  പരിണമിച്ച കാലത്ത് സാന്പത്തികമായി ഉപരിവർഗത്തിൽപെട്ടവനും നികുതി പിരിവുകാരനുമെന്ന നിലക്ക്  ലാവോസിയെ  രാജപക്ഷാനുഭാവിയെന്ന് മുദ്ര കുത്തപ്പെട്ടു. പിന്നീട് അഴിമതിയാരോപണങ്ങൾ ചുമത്തി അറസ്റ്റു ചെയ്യപ്പെടുകയും ഗില്ലറ്റിനിൽ വധിക്കപ്പെടുകയും ചെയ്തു.
ജനനം
ഫ്രാൻസിലെ പാരീസിൽ 1743 ഓഗസ്റ്റ് 26-നാണ് ആന്റ്വാ ലാവോസിയെ ജനിച്ചത്. അച്ഛനും മുത്തച്ഛനും   അഭിഭാഷകരായിരുന്നു. അമ്മ നന്നെ ചെറുപ്പത്തിലെ മരിച്ചു പോയതിനാൽ ആൻറ്വായേയും ഇളയസഹോദരി  എമിലിയേയും  വളർത്തിയത് അമ്മൂമ്മയും ചെറിയമ്മയും ആയിരുന്നു. എമിലി 1760-ൽ നിര്യാതയായി.
വിദ്യാഭ്യാസം
മസാരിൻ കോളേജിൽ  ചേർന്ന ആദ്യകാലത്ത് സാഹിത്യത്തിൽ അഭിരുചി തോന്നിയെങ്കിലും  പിന്നീട്  ശാസ്ത്രവിഷയങ്ങളിൽ ശ്രദ്ധ കേന്ദ്രീകരിച്ചു. രസതന്ത്രവും സസ്യശാസ്ത്രവും ജ്യോതിശ്ശാസ്ത്രവും ഗണിതവും ജിയോളജിയും ശരീരശാസ്ത്രവും പഠിച്ചെടുത്തു. ഇതിനിടയിൽ നിയമപഠനം പൂർത്തിയാക്കി, അഭിഭാഷകവൃത്തി ചെയ്യാൻ ലൈസൻസ് എടുക്കുകയും ചെയ്തു. ജിയോളജി അധ്യാപകൻ ഷോൺ ഗുട്ടെറാഡ്, ലവോസിയെയെ ഏറെ സ്വാധീനിച്ചു. 1763-66 കാലത്ത് അദ്ദേഹത്തോടൊപ്പം  ലാവോസിയെ വിവിധതരം ധാതുക്കളെക്കുറിച്ച് പഠനം  നടത്തി.
ഔദ്യോഗിക ജീവിതം
സ്വന്തം നിലക്ക് ശാസ്ത്ര പരീക്ഷണങ്ങൾ നടത്തിക്കൊണ്ടിരുന്നതിനോടൊപ്പം,   ഫ്രഞ്ച് ശാസ്ത്രസഭയുടെ അംഗമെന്ന നിലക്ക്, ഫ്രഞ്ചു ഭരണകൂടം ആവശ്യപ്പെട്ട  ശാസ്ത്ര-സാങ്കേതിക ചുതമലകൾ ലാവോസിയെ കൃത്യമായി  നിർവഹിച്ചു.
1775 മുതൽ സർക്കാരിന്റെ വെടിമരുന്നു വിഭാഗത്തിൻറെ മുഖ്യാധികാരിയായി ആയിരുന്നു. രാജ്യത്തിൻറെ സുരക്ഷക്ക് അത്യന്താപേക്ഷിതമായിരുന്ന ഈ രാസവസ്തുവിൻറെ കാര്യത്തിൽ ഫ്രാൻസിന് സ്വയം പര്യാപ്തത നേടിക്കൊടുത്തത് ലാവോസിയെയുടെ  പ്രായോഗികവും ശാസ്ത്രീയവുമായ തീരുമാനങ്ങളുമായിരുന്നു. കാർഷിക വിളകൾ, ധനസംബന്ധമായ വായ്പകൾ, ഇടപാടുകൾ, എന്നീ വിഷയങ്ങളിലും  ലവോസിയെ  ഭരണകൂടത്തിൻറെ ഉപദേഷ്ടാവായിരുന്നു. അളവിനു തൂക്കത്തിനും  ഫ്രാൻസിൽ  മെട്രിക് സന്പ്രദായം നടപ്പാക്കുന്നതിന്   ലാവോസിയെ മുൻകൈ എടുത്തു. പാരിസ് നഗരത്തിലേക്കുള്ള ചരക്കുകൾക്കു മേൽ ചുമത്തപ്പെട്ടിരുന്ന നികുതി (ഒക്ടറോയ്) കൃത്യമായി  പിരിച്ചെടുക്കാനായി   നഗരത്തിനു ചുറ്റും ആറടി പൊക്കത്തിൽ ചുറ്റു മതിൽ പണിത്  അതിൽ അവിടവിടെയായി മൊത്തം  അറുപത്തിയാറ് ചുങ്കകവാടങ്ങൾ  സ്ഥാപിക്കാൻ നിർദേശിച്ചതും ലവോസിയെ ആയിരുന്നു. പാരിസ് ജനതക്ക് ഈ ചുറ്റുമതിൽ തീരെ രസിച്ചില്ല, തടവിലാക്കപ്പെട്ട പ്രതീതിയുളവാക്കുന്നുവെന്നും സ്വതന്ത്രമായി ശ്വസിക്കാനാകുന്നില്ലെന്നും  അവർ പ്രതിഷേധിച്ചു. രാജാവിൻറെ പ്രതിനിധിയെന്ന നിലയിൽ  നികുതിപിരിവ്,  മറ്റു  പണമിടപാടുകൾ എന്നിവയുടെ ചുമതല  വഹിച്ചത് പിൽക്കാലത്ത് ലാവോസിയെക്ക് വിനയായി ഭവിച്ചു. രാജഭരണത്തോടു പക്ഷപാതമുള്ളവനാണെന്ന് മുദ്രകുത്തപ്പെടുകപ്പെടുകയും ചെയ്തു.
ഫ്രഞ്ചു വിപ്ലവകാലം
1789-ൽ ആരംഭിച്ച ഫ്രഞ്ചു വിപ്ലവം   ഒരു പതിറ്റാണ്ടു കാലത്തേക്ക്  വിവിധ ഘട്ടങ്ങളിലൂടെ കടന്നു പോയി. ഫ്രഞ്ച് സയൻസ് അകാദമിയും ജനറൽ ഫാമും വിപ്ലവസമിതിയുടെ നിരീക്ഷണത്തിലായി. 1789-ൽ ലാവോസിയെ ബ്ല്വാ പ്രവിശ്യയിലെ കുലീനരുടെ പ്രതിനിധിയായി  ഫ്രഞ്ചു നിയമസഭയിലേക്ക്  (എസ്റ്റേറ്റ് ജനറൽ)  തെരഞ്ഞെടുക്കപ്പട്ടിരുന്നു. നിയമാനുസൃതമായ രാജവാഴ്ച നടപ്പിൽ വരുത്താൻ രൂപീകരിക്കപ്പെട്ട  സമിതിയിലും ( കൗൺസിൽ 89) ല്വാവോസിയെ സജീവ അംഗമായിരുന്നു. എന്നാൽ ഈ സമിതിയുടെ ഉദ്ദേശശുദ്ധി പൊതുജനം  ചോദ്യം ചെയ്തു. ജനങ്ങൾക്ക് ഹിതകരമായ നയങ്ങൾ  രൂപീകരിക്കാനും  നടപ്പിൽ വരുത്താനും ലാവോസിയെ പരിശ്രമിച്ചെങ്കിലും     ജനറൽ ഫാം എന്ന നികുതിപിരിവു കമ്പനിയുടെ ഉടമയായും  ചുങ്കമതിൽ നിർമിച്ച ഉദ്യോഗസ്ഥനുമായ വർഗശത്രുവായിട്ടാണ്  പൊതുജനം ലാവോസിയെയെ കണ്ടത്. വിപ്ലവ നേതാവ് ഷാപോൾ മാറാ  ഒരവസരത്തിൽ ലാവോസിയെയെ നിശിതമായി വിമർശിച്ചു,. ഇതിനു പുറകിൽ വ്യക്തിവൈരാഗ്യമുണ്ടായിരുന്നെന്നും പറയപ്പെടുന്നു.
ഭീകരവാഴ്ച
1793 സപ്റ്റന്പർ മുതൽക്കൊണ്ട് ഫ്രഞ്ചുവിപ്ലവം കൂടുതൽ അക്രമാസക്തമായിത്തീർന്നിരുന്നു. അവശ്യസാധനങ്ങളുടെ ക്ഷാമവും, വിലക്കയറ്റവും, അയൽരാജ്യങ്ങളുമായുള്ള യുദ്ധങ്ങളും സ്ഥിതി ഏറെ വഷളാക്കി. വിപ്ലവവിരുദ്ധപ്രവണതകളെ അടിച്ചമർത്താനായി പൊതുരക്ഷാസമിതി (കമ്മിറ്റി ഓഫ് പബ്ലിക് സേഫ്റ്റി)  രൂപികരിക്കപ്പെട്ടു. സംശയത്തിൻറെ  പേരിൽ പലരും അറസ്റ്റു ചെയ്യപ്പെട്ടു. വധശിക്ഷക്കു വിധിക്കപ്പെട്ടു.
ആരോപണങ്ങൾ, ജയിൽവാസം, വധശിക്ഷ
1793 നവന്പർ 24-ന്  ജനറൽ ഫാമിലെ ഷാക് പോൾസും ലാവോസിയേയും ഉൾപെടെ ഇരുപത്തെട്ട്  ഉദ്യാഗസ്ഥർ  അറസ്റ്റു ചെയ്യപ്പെട്ടു,,. ലാവോസിയെ സ്വയം അറസ്റ്റു വരിച്ചതാണെന്നും പറയപ്പെടുന്നു. പണമിടപാടുകളിൽ ജനറൽ ഫാമിലെ ഉദ്യോഗസ്ഥർ കൃതിമത്വം കാട്ടി എന്നായിരുന്നു ആരോപണം. രാജ്യത്തിനവകാശപ്പെട്ട 130 മില്യൺ ഫ്രഞ്ചു പൗണ്ട്  കന്പനി അനധികൃതമായി കൈവശപ്പെടുത്തിയെന്ന് പൊതുരക്ഷാസമിതി വാദിച്ചു. ഭർത്താവിൻറെ നിരപരാധിത്വം തെളിയിക്കാനും അദ്ദേഹത്തെ മോചിപ്പിക്കാനുമായി മേരി ആൻ കിണഞ്ഞു പരിശ്രമിച്ചെങ്കിലും  എല്ലാം വിഫലമായി. വിപ്ലവകോടതിയുടെ നാമമാത്രമായ വിചാരണക്കുശേഷം എല്ലാവരും വധശിക്ഷക്കു വിധിക്കപ്പെട്ടു. 1794 മെയ് 8-ന് ലാവോസിയെ  ഗില്ലറ്റിന് ഇരയായി.
പൊതുരക്ഷാസമിതിയിൽ തീവ്രവാദികൾക്കും മിതവാദികൾക്കും ഇടയിൽ  പിളർപ്പുകൾ ഉണ്ടായിത്തുടങ്ങി. 1794 ജൂലൈയിൽ വിപ്ലവ നേതാവ്  മാക്സിമിലിയൻ റോബെസ്പിയറുടെ പതനത്തോടെ ഭീകരഭരണത്തിന് അറുതി വന്നു. പൊതുരക്ഷാസമിതിയുടെ അധികാരങ്ങൾക്ക് പരിധി നിശ്ചയിക്കപ്പെട്ടു. ലാവോസിയെയുടെ വധം അനാവശ്യമായിരുന്നെന്ന് പൊതുജനാഭിപ്രായം ബലപ്പെട്ടു.
മരണാനന്തരം
ഭർത്താവിനെ രക്ഷപ്പെടുത്താൻ ശ്രമിച്ചുവെന്ന കുറ്റം ചാർത്തപ്പെട്ട് മേരി ആനിൻറെ സ്വത്തുക്കൾ  വിപ്ലവഭരണകൂടം കണ്ടുകെട്ടി താമസിയാതെ  അവർ  അറസ്റ്റു ചെയ്യപ്പെട്ടു. ജയിൽമുക്തയായ ശേഷം ലാവോസിയെയുടെയും സഹപ്രവർത്തകരുടേയും  നിരപരാധിത്വം തെളിയിക്കുന്നതിൽ  മേരി ആൻ വിജയിച്ചു. സ്വത്തുക്കൾ തിരികെ കിട്ടി. ലാവോസിയെയുടെ  ഗവേഷണപ്രബന്ധങ്ങൾ ക്രോഡീകരിച്ച്  പുസ്തകരൂപത്തിൽ ആക്കുന്നതിനും അവർ മുൻകൈ എടുത്തു. പുസ്തകത്തിൻറെ കോപ്പികൾ യൂറോപ്പിലെ ശാസ്ത്രജ്ഞർക്ക് സൗജന്യമായി നൽകുകയും ചെയ്തു.
ശാസ്ത്രസംഭാവനകൾ
രസതന്ത്രത്തിന് ഒരു ശാസ്ത്രശാഖയായി വളരാനാവശ്യമായ സമഗ്രവും സുദൃഢവുമായ അടിത്തറ പാകിയത് ലാവോസിയെയാണ്. അതുകൊണ്ടുതന്നെ ആധുനിക രസതന്ത്രത്തിൻറെ പിതാവ് എന്നു വിശേഷിപ്പിക്കപ്പെടുകയും ചെയ്യുന്നു. ലാവോസിയയുടെ പരീക്ഷണമാണ് ദ്രവ്യസംരക്ഷണനിയമത്തിനു (The law of Conservation of Mass)വഴി തുറന്നത്. ദ്രവ്യം നശിപ്പികുവാനോ, സ്യഷ്ടിക്കുവാനോ സാധ്യമല്ല. രാസപ്രവർത്തനം നടക്കുമ്പോൾ ഇതിന്റെ രൂപത്തിൽ വ്യത്യാസം വരുന്നു എന്നേയുള്ളു. ഓക്സിജനാണ് വസ്തുക്കൾ കത്താൻ സഹായിക്കുന്നതെന്ന് ലവോസിയേ മനസ്സിലാക്കി. പ്രാണവായുവിന് ആ പേരിട്ടത് ലാവോസിയേ ആണ്. സൾഫ്യൂരിക് അമ്ലം, സിങ്ക് ഓക്സൈഡ് എന്നിവയ്ക്ക് ഈ പേരിട്ടതും ലാവോസിയേ ആണ്. ലഘുചിത്രം|രാസനാമങ്ങളുടെ പട്ടിക
സാന്പത്തികം
വർഗ്ഗം:1743-ൽ ജനിച്ചവർ വർഗ്ഗം: 1794-ൽ മരിച്ചവർ വർഗ്ഗം:ഓഗസ്റ്റ് 26-ന് ജനിച്ചവർ വർഗ്ഗം:മേയ് 8-ന് മരിച്ചവർ
പച്ചക്കാലി
കേരളത്തിൽ കാണപ്പെടുന്ന ദേശാടനപക്ഷിയാണ് പച്ചക്കാലി (ഇംഗ്ലീഷ്:Green Shank). തലയും പിൻ‌കഴുത്തും ചിറകുകളും ഇളം ചാരനിറം മുഖം, പുരികം, ശരീരത്തിന്റെ അടിവശം എന്നിവിടങ്ങൾ തൂവെള്ള, നീണ്ട് കൂർത്ത് അല്പം മുകളിലേക്ക് വളഞ്ഞ കറുത്ത കൊക്ക്, ഇളം പച്ച കാലുകൾ ഇത്രയുമാണ് ശരീരത്തിന്റെ പ്രത്യേകതകൾ. പുഴയുടേയും കായലിന്റേയും കടലിന്റേയും തീരത്ത് പച്ചക്കാലികളെ കാണാം. മിക്കവാറും ഒറ്റയ്ക്കാണ് ഇവ ഇര തേടുന്നത്. പറന്നു തുടങ്ങുമ്പോൾ പ്ല്യൂ-പ്ല്യൂ-പ്ല്യൂ എന്നോ റ്റ്യൂ- റ്റ്യൂ എന്നോ ശബ്ദമുണ്ടാക്കാറുണ്ട്.
പുറത്തേക്ക് ഉള്ള കണ്ണികൾ
വർഗ്ഗം:ദേശാടനപ്പക്ഷികൾ വർഗ്ഗം:മണലൂതികൾ
ഉറുമീസ് തരകന്റെ ഉപന്യാസങ്ങൾ
പി.വി. ഉറുമീസ് തരകൻ രചിച്ച ഉപന്യാസങ്ങളുടെ സമാഹാരമാണ് ഉറുമീസ് തരകന്റെ ഉപന്യാസങ്ങൾ എന്ന ഗ്രന്ഥം. 1981-ൽ നിരൂപണ-പഠനസാഹിത്യത്തിനുള്ള കേരള സാഹിത്യ അക്കാദമി പുരസ്കാരം ഈ കൃതി നേടിയിട്ടുണ്ട്.
അവലംബം
വർഗ്ഗം:കേരള സാഹിത്യ അക്കാദമി പുരസ്കാരം ലഭിച്ച കൃതികൾ വർഗ്ഗം:മലയാളഗ്രന്ഥങ്ങൾ
യാംഗ്‌സേ കിയാംഗ് നദി
ഏഷ്യയിലെ ഏറ്റവും നീളം കൂടിയതും ലോകത്തിലെ നീളം കൂടിയ നദികളിൽ മൂന്നാമത്തേതും ആയ യാംഗ്‌സേ കിയാംഗ് (മൻഡാരിൻ ) നദിയെ ചാംഗ് ജിയാംഗ് എന്നോ വെറുതേ യാംഗ്സേ നദിയെന്നോ വിളിക്കുന്നു. ചൈനീസ് ഭാഷയിൽ ചാംഗ് ജിയാംഗ് എന്നാൽ നീളമുള്ള നദിയെന്നാണർഥം. ഈ നദിയിൽ സ്ഥാപിച്ചിട്ടുള്ള ത്രീ ഗോർജസ് ഡാം എന്ന അണക്കെട്ടിനോടനുബന്ധിച്ച് ലോകത്തിലെ ഏറ്റവും വലിയ ജലവൈദ്യുതപദ്ധതി നിലകൊള്ളുന്നു.
മഞ്ഞ നദിക്കൊപ്പം ചൈനയുടെ ചരിത്രത്തിലും സംസ്കാരത്തിന്റെ വികാസത്തിലും സാമ്പത്തികമേഖലയിലും പ്രധാനസാന്നിദ്ധ്യമാണ് യാംഗ്‌സേ കിയാംഗ് നദി. ചരിത്രപരമായി ചൈനയുടെ സാമ്പത്തിക ഉത്പാദനത്തിന്റെ 20% യാംഗ്‌സ്റ്റേ നദീതടപ്രദേശത്തുനിന്നാണ് വന്നിരുന്നത്. പലതരം ജൈവവ്യവസ്ഥകളിലൂടെ ഈ നദി ഒഴുകുന്നുണ്ട്. ഇവിടെമാത്രം കാണപ്പെടുന്ന ചൈനീസ് മുതല യാംഗ്‌സേ സ്റ്റർജ്യൺ മത്സ്യം തുടങ്ങിയ ജീവികളും ധാരാളമുണ്ട്. ആയിരക്കണക്കിനു വർഷങ്ങളായി കൃഷിക്കും, യാത്രയ്ക്കും, വ്യവസായത്തിനും, അതിർത്തിനിർണ്ണയത്തിനും യുദ്ധത്തിനും ഈ നദി ഉപയോഗിക്കപ്പെടുന്നുണ്ട്.
അടുത്തകാലത്തായി വ്യാവസായിക മലിനീകരണം നദിയെ ബാധിച്ചിട്ടുണ്ട്. ചതുപ്പുകളും തടാകങ്ങളും നശിക്കുന്നത് വെള്ളപ്പൊക്കത്തിന്റെ കാഠിന്യം കൂട്ടുന്നുണ്ട്. നദിയുടെ ചില ഭാഗങ്ങൾ സംരക്ഷിത മേഖലകളായി പ്രഖ്യാപിക്കപ്പെട്ടിട്ടുണ്ട്. യുനാൻ പ്രവിശ്യയിൽ ആഴത്തിലുള്ള ചാലുകളിലൂടെ ഒഴുകുന്ന സമാന്തരമായ മൂന്ന് കൈവഴികൾ യുനസ്കോയുടെ ലോക പൈതൃകത്തിന്റെ ഭാഗമായ സ്ഥലമായി കണക്കാക്കപ്പെടുന്ന സ്ഥലമാണ്.
പുറത്തേയ്ക്കുള്ള കണ്ണികൾ
വർഗ്ഗം:ഏഷ്യയിലെ നദികൾ വർഗ്ഗം:ചൈനയിലെ നദികൾ വർഗ്ഗം:തിബെത്തിലെ നദികൾ
പെലെ
പെലെ എന്ന അപരനാമത്തിൽ അറിയപ്പെടുന്ന എഡ്സൺ അരാഞ്ചസ്‌ ഡോ നാസിമെന്റോ (ഒക്ടോബർ 23, 1940–1940:10:23, December 2022, 29) ലോകം കണ്ട ഏറ്റവും മികച്ച ഫുട്ബോൾ കളിക്കാരിൽ ഒരാളാണ്‌. ആക്രമണ ഫുട്ബോളിന്റെ സൗന്ദര്യമാർന്ന ശൈലി ലോകത്തിനു കാട്ടിക്കൊടുത്ത അദ്ദേഹത്തെ കറുത്ത മുത്ത്‌ എന്നാണ്‌ ലോകം വിളിക്കുന്നത്‌. പന്തടക്കത്തിലും ഇരുകാലുകൾക്കൊണ്ടുമുള്ള ഷൂട്ടിങ്ങിലും അവസരങ്ങൾ ഗോളാക്കി മാറ്റുന്നതിലും പെലെ വലിയ മികവു പ്രകടിപ്പിച്ചിരുന്നു. ആയിരത്തിലേറെ ഗോളുകൾ സ്വന്തം പേരിൽക്കുറിച്ച പെലെ, മൂന്നു തവണ ബ്രസീലിന്‌ ലോകകപ്പ്‌ നേടിക്കൊടുത്തു.പെലെ അഭിനയിച്ച സിനിമയാണു "Escape to Victory"(1981)     ടാതെ നിരവധി അഭിനയ, വാണിജ്യ സംരംഭങ്ങളും നടത്തിയിട്ടുണ്ട്. 2010 ൽ ന്യൂയോർക്ക് കോസ്മോസിന്റെ ഓണററി പ്രസിഡന്റായി അദ്ദേഹത്തെ തിരഞ്ഞെടുത്തു. 2022 ഡിസംബർ 29 ന് അന്തരിച്ചു.
തന്റെ കരിയറിലുടനീളം ഒരു ഗെയിമിന് ശരാശരി ഒരു ഗോൾ, കളിക്കളത്തിൽ എതിരാളികളുടെ ചലനങ്ങൾ മുൻകൂട്ടി അറിയുന്നതിനൊപ്പം രണ്ട് കാലുകളാലും പന്ത് അടിക്കുന്നതിൽ പെലെ മിടുക്കനായിരുന്നു. പ്രധാനമായും ഒരു സ്ട്രൈക്കർ ആയിരിക്കുമ്പോൾ, അയാൾക്ക് ആഴത്തിൽ വീഴാനും ഒരു കളി നിർവഹിക്കാനുള്ള പങ്ക് വഹിക്കാനും കഴിയും, ഇത് അദ്ദേഹത്തിന്റെ കാഴ്ചപ്പാടും പാസിംഗ് കഴിവും നൽകുന്നു, കൂടാതെ എതിരാളികളെ മറികടക്കാൻ അദ്ദേഹം തന്റെ ഡ്രിബ്ലിംഗ് കഴിവുകളും ഉപയോഗിക്കും. ബ്രസീലിൽ, ഫുട്ബോളിലെ നേട്ടങ്ങൾക്കും ദരിദ്രരുടെ സാമൂഹിക സാഹചര്യങ്ങൾ മെച്ചപ്പെടുത്തുന്ന നയങ്ങളുടെ തുറന്ന പിന്തുണയ്ക്കും അദ്ദേഹം ഒരു ദേശീയ നായകനായി വാഴ്ത്തപ്പെടുന്നു. 1958 ലോകകപ്പിൽ അദ്ദേഹത്തിന്റെ ആവിർഭാവം ആദ്യത്തെ കറുത്ത ആഗോള കായിക താരമായി മാറിയത് പ്രചോദനത്തിന്റെ ഉറവിടമായിരുന്നു. തന്റെ കരിയറിലുടനീളവും വിരമിക്കലിലും, പേളിക്ക് ഈ മേഖലയിലെ പ്രകടനം, റെക്കോർഡ് നേട്ടങ്ങൾ, കായികരംഗത്തെ പാരമ്പര്യം എന്നിവയ്ക്കായി നിരവധി വ്യക്തിഗത, ടീം അവാർഡുകൾ ലഭിച്ചു.
അന്താരാഷ്ട്ര കരിയർ
1957 ജൂലൈ 7 ന് മാരക്കാനയിൽ അർജന്റീനയ്‌ക്കെതിരെ 2-1ന് തോറ്റതാണ് പെലെയുടെ ആദ്യ അന്താരാഷ്ട്ര മത്സരം. ആ മത്സരത്തിൽ, 16 വർഷവും ഒൻപത് മാസവും പ്രായമുള്ള ബ്രസീലിനായി അദ്ദേഹം തന്റെ ആദ്യ ഗോൾ നേടി, തന്റെ രാജ്യത്തിനായി ഏറ്റവും പ്രായം കുറഞ്ഞ ഗോൾ സ്കോററായി അദ്ദേഹം തുടരുന്നു.
1958 ലോകകപ്പ്
കാൽമുട്ടിന് പരിക്കേറ്റ് പെലെ സ്വീഡനിൽ എത്തിയെങ്കിലും ചികിത്സാ മുറിയിൽ നിന്ന് മടങ്ങിയെത്തിയപ്പോൾ, സഹപ്രവർത്തകർ ഒരുമിച്ച് നിൽക്കുകയും തിരഞ്ഞെടുക്കണമെന്ന് നിർബന്ധിക്കുകയും ചെയ്തു. 1958 ഫിഫ ലോകകപ്പിലെ ആദ്യ റൗണ്ടിലെ മൂന്നാം മത്സരത്തിൽ സോവിയറ്റ് യൂണിയനെതിരെ ആയിരുന്നു അദ്ദേഹത്തിന്റെ ആദ്യ മത്സരം, അവിടെ അദ്ദേഹം വാവെയുടെ രണ്ടാം ഗോളിന് അസിസ്റ്റ് നൽകി. അക്കാലത്ത് ലോകകപ്പിൽ പങ്കെടുക്കുന്ന ഏറ്റവും പ്രായം കുറഞ്ഞ കളിക്കാരനായിരുന്നു അദ്ദേഹം. നേരെ ഫ്രാൻസ് സെമി ഫൈനലിൽ, ബ്രസീൽ ഹാഫ് ചെയ്തത് 2-1 പ്രമുഖ, അതിനു ശേഷം പെലെ ഒരു നേടി ഹാട്രിക് അങ്ങനെ ചെയ്യാൻ ലോകകപ്പ് ചരിത്രത്തിലെ ഏറ്റവും പ്രായം കുറഞ്ഞ പതുക്കെ.
1958 ലോകകപ്പ് ഫൈനലിൽ ബ്രസീൽ വിജയിച്ചതിനുശേഷം ഗോൾകീപ്പർ ഗിൽമാറിന്റെ തോളിൽ 17 വയസ്സുള്ള പെലെ കരയുന്നു
1958 ജൂൺ 29 ന്, 17 വർഷവും 249 ദിവസവും, ലോകകപ്പ് ഫൈനൽ മത്സരം കളിക്കുന്ന ഏറ്റവും പ്രായം കുറഞ്ഞ കളിക്കാരനായി പെലെ മാറി. തലസ്ഥാനമായ സ്റ്റോക്ക്ഹോമിൽ ബ്രസീൽ 5-2ന് സ്വീഡനെ തോൽപ്പിച്ചപ്പോൾ ആ ഫൈനലിൽ അദ്ദേഹം രണ്ട് ഗോളുകൾ നേടി. പേളി പോസ്റ്റിൽ തട്ടി, തുടർന്ന് വാവെ രണ്ട് ഗോളുകൾ നേടി ബ്രസീലിന് ലീഡ് നൽകി. വലയുടെ മൂലയിലേക്ക് വോളിംഗ് ചെയ്യുന്നതിന് മുമ്പ് ഒരു ഡിഫൻഡറിന് മുകളിലൂടെ പന്ത് ഫ്ലിക്ക് ചെയ്ത അദ്ദേഹത്തിന്റെ ആദ്യ ഗോൾ, ലോകകപ്പിന്റെ ചരിത്രത്തിലെ ഏറ്റവും മികച്ച ഗോളുകളിലൊന്നായി തിരഞ്ഞെടുക്കപ്പെട്ടു. പെലെയുടെ രണ്ടാം ഗോളിനെ തുടർന്ന്, സ്വീഡിഷ് താരം സിഗ്വാർഡ് പാർലിംഗ് പിന്നീട് അഭിപ്രായമിടുന്നു; "ആ ഫൈനലിൽ പെലെ അഞ്ചാം ഗോൾ നേടിയപ്പോൾ, ഞാൻ സത്യസന്ധനായിരിക്കണം, എനിക്ക് അഭിനന്ദിക്കാൻ തോന്നി". മത്സരം അവസാനിച്ചപ്പോൾ, പെലെ മൈതാനത്ത് കടന്നുപോയി, ഗാരിഞ്ച പുനരുജ്ജീവിപ്പിച്ചു. പിന്നീട് അദ്ദേഹം സുഖം പ്രാപിച്ചു, സഹതാരങ്ങൾ അദ്ദേഹത്തെ അഭിനന്ദിച്ചപ്പോൾ കരയാൻ വിജയം നിർബന്ധിതനായി. നാല് മത്സരങ്ങളിൽ നിന്ന് ആറ് ഗോളുകളോടെ ടൂർണമെന്റ് പൂർത്തിയാക്കി, റെക്കോർഡ് ബ്രേക്കർ ജസ്റ്റ് ഫോണ്ടെയ്‌നെ പിന്നിലാക്കിക്കൊണ്ട്, ടൂർണമെന്റിലെ മികച്ച യുവതാരമായി തിരഞ്ഞെടുക്കപ്പെട്ടു. ബാർണി റോണെ എഴുതി, "അവനെ നയിക്കാനുള്ള കഴിവ് ഒന്നുമില്ലാതെ, മിനാസ് ഗെറൈസിൽ നിന്നുള്ള ആൺകുട്ടി ആദ്യത്തെ കറുത്ത ആഗോള കായിക സൂപ്പർ താരമായി മാറി, യഥാർത്ഥ ഉയർച്ചയുടെയും പ്രചോദനത്തിന്റെയും ഉറവിടം."
1958 -ലെ ലോകകപ്പിലാണ് പേളി 10 -ാം നമ്പർ ജഴ്‌സി ധരിക്കാൻ തുടങ്ങിയത്. അസംഘടിതതയുടെ ഫലമായിരുന്നു സംഭവം: ബ്രസീലിയൻ ഫെഡറേഷന്റെ നേതാക്കൾ കളിക്കാരുടെ ഷർട്ട് നമ്പറുകൾ അനുവദിച്ചില്ല, ഫിഫയാണ് നമ്പർ 10 തിരഞ്ഞെടുക്കേണ്ടത് ഈ അവസരത്തിൽ പകരക്കാരനായിരുന്ന പേളിക്ക് ഷർട്ട്. അമർത്തുക പെലെ 1958 ലോകകപ്പ് ഏറ്റവും വലിയ അവതരണം വിളംബരം, അവനും ഭൂതകാലം പിന്നിൽ മത്സരങ്ങളുടെ രണ്ടാമത്തെ മികച്ച താരം, വെള്ളി ബോൾ ലഭിച്ചു .തലശ്ശേരിയില്.
തെക്കേ അമേരിക്കൻ ചാമ്പ്യൻഷിപ്പ്
തെക്കേ അമേരിക്കൻ ചാമ്പ്യൻഷിപ്പിലും പേളി കളിച്ചു. ൽ 1959 മത്സരം അദ്ദേഹം ബ്രസീൽ ടൂർണമെന്റിൽ പുറത്താകാതെ ഒരാളായി ഉണ്ടായിട്ടും രണ്ടാം വന്നപ്പോൾ ടൂർണമെന്റിലെ മികച്ച താരം എന്ന 8 ഗോളുകൾ ടോപ് സ്കോറർ ആയിരുന്നു. ചിലിക്കെതിരെ രണ്ട് ഗോളുകളും പരാഗ്വേയ്‌ക്കെതിരെ ഒരു ഹാട്രിക്കും ഉൾപ്പെടെ ബ്രസീലിന്റെ ആറ് മത്സരങ്ങളിൽ അഞ്ചിലും അദ്ദേഹം ഗോൾ നേടി.
1962 ലോകകപ്പ്
1963 ൽ മിലാനിലെ സാൻ സിറോയിൽ ബ്രസീലിനൊപ്പം ഇറ്റലിയിലെ ജിയോവന്നി ട്രപറ്റോണിയെ നേരിട്ട പേളി
വഡോദര
അവലംബം
വർഗ്ഗം:ഗുജറാത്തിലെ പട്ടണങ്ങൾ
പെലെ
1962 ലോകകപ്പ്
എപ്പോഴാണ് 1962 ലോകകപ്പ് തുടങ്ങി, പെലെ ലോകത്തിലെ ഏറ്റവും നല്ല കളിക്കാരൻ. 1962 ലോകകപ്പ് ആദ്യ മത്സരത്തിൽ ചിലി, നേരെ മെക്സിക്കോ , പെലെ ആദ്യ ഗോൾ സഹായത്തോടെ പിന്നീട് രണ്ടാമത്തെ ഒരു 2-0 പോകുവാൻ, നാല് സംരക്ഷിക്കാൻ കഴിഞ്ഞ ഒരു പ്രവർത്തനത്തിനുശേഷം, സ്കോർ. ചെക്കോസ്ലോവാക്യയ്‌ക്കെതിരെ ഒരു ദീർഘദൂര ഷോട്ടിന് ശ്രമിക്കുന്നതിനിടെ അടുത്ത ഗെയിമിൽ അദ്ദേഹം സ്വയം പരിക്കേറ്റു. ഇത് അദ്ദേഹത്തെ ടൂർണമെന്റിന്റെ ബാക്കി ഭാഗങ്ങളിൽ നിന്ന് ഒഴിവാക്കും, കൂടാതെ ടൂർണമെന്റിലെ ഏക ലൈനപ്പ് മാറ്റം വരുത്താൻ കോച്ച് അയ്മോറെ മൊറീറയെ നിർബന്ധിച്ചു. ബാക്കിയുള്ള ടൂർണമെന്റിൽ മികച്ച പ്രകടനം നടത്തിയ അമറിൽഡോ ആയിരുന്നു പകരക്കാരൻ. എന്നിരുന്നാലും, അത് ആയിരുന്നുസാന്റിയാഗോയിൽ നടന്ന ഫൈനലിൽ ചെക്കോസ്ലോവാക്യയെ തോൽപ്പിച്ചതിനു ശേഷം ബ്രസീലിനെ അവരുടെ രണ്ടാം ലോകകപ്പ് കിരീടത്തിലേക്ക് നയിക്കുന്ന ഗാരിഞ്ച.
1966 ലോകകപ്പ്
1966 ൽ ഇംഗ്ലണ്ടിൽ നടന്ന ലോകകപ്പിൽ പെലെ ലോകത്തിലെ ഏറ്റവും പ്രശസ്തനായ ഫുട്ബോൾ കളിക്കാരനായിരുന്നു, കൂടാതെ ബ്രസീൽ ഗാരിഞ്ച , ഗിൽമാർ , ജൽമ സാന്റോസ് തുടങ്ങിയ ചില ലോക ചാമ്പ്യന്മാരെ ജെയർസിഞ്ഞോ , ടോസ്റ്റോ , ഗോർസൺ തുടങ്ങിയ താരങ്ങളെക്കൂടി അണിനിരത്തി. മൂന്ന് മത്സരങ്ങൾ മാത്രം കളിച്ച ബ്രസീൽ ആദ്യ റൗണ്ടിൽ പുറത്തായി. ബൾഗേറിയൻ, പോർച്ചുഗീസ് പ്രതിരോധക്കാർക്ക് പരിക്കേറ്റ പെലേയിലെ ക്രൂരമായ ഫൗളുകളുടെ പേരിൽ വേൾഡ് കപ്പ് അടയാളപ്പെടുത്തി.
പെലെ ഒരു ഫ്രീകിക്കിലൂടെ നിന്ന് ആദ്യ ഗോൾ നേടിയത് ബൾഗേറിയ മൂന്ന് തുടർച്ചയായി ഫിഫ ലോകകപ്പ്, എന്നാൽ തന്റെ പരിക്ക് കാരണം, ബുല്ഗരിഅംസ് വഴി സ്ഥിരമായ ഫൊഉലിന്ഗ് ഫലമായി സ്കോർ ആദ്യ ക്രിക്കറ്റർ, അവൻ നേരെ രണ്ടാം ഗെയിം നഷ്ടമായി ഹംഗറി. ആദ്യ മത്സരത്തിനു ശേഷം "എല്ലാ ടീമുകളും അവനെ അതേ രീതിയിൽ പരിപാലിക്കുമെന്ന്" തോന്നിയതായി അദ്ദേഹത്തിന്റെ പരിശീലകൻ പ്രസ്താവിച്ചു. ബ്രസീൽ ഇപ്പോഴും ഭേദമാകുമെന്നും മുന്പത്തെ പൊരുതാതെ വേണ്ടി നേരെ കൊണ്ടുവന്നു അദ്ദേഹം, ആ ഗെയിം പെലെയും നഷ്ടപ്പെട്ടു പോർച്ചുഗൽ ന് ഗൂഡിസൺ പാർക്കിൽ ലിവർപൂൾ ലെ ബ്രസീലിയൻ കോച്ച് Vicente ഫെഒല. ഗോൾകീപ്പർ ഉൾപ്പെടെയുള്ള മുഴുവൻ പ്രതിരോധവും ഫിയോള മാറ്റി, മിഡ്ഫീൽഡിൽ അദ്ദേഹം ആദ്യ മത്സരത്തിന്റെ രൂപീകരണത്തിലേക്ക് മടങ്ങി. കളിക്കിടെ പോർച്ചുഗൽ ഡിഫൻഡർ ജോനോ മൊറൈസ് പെലെയെ ഫൗൾ ചെയ്തു, പക്ഷേ റഫറി ജോർജ് മക്കാബെ അയച്ചില്ല ; ലോകകപ്പ് ചരിത്രത്തിലെ ഏറ്റവും മോശം റഫറി പിശകുകളിലൊന്നായി മുൻ‌കാലാടിസ്ഥാനത്തിൽ കാണുന്ന ഒരു തീരുമാനം. ആ സമയത്ത് പകരക്കാരെ അനുവദിക്കാതിരുന്നതിനാൽ പേളിക്ക് കളിയുടെ ബാക്കി ഭാഗങ്ങളിൽ തളർന്ന് നിൽക്കേണ്ടി വന്നു. ഈ കളിക്ക് ശേഷം അദ്ദേഹം ഒരിക്കലും ലോകകപ്പിൽ കളിക്കില്ലെന്ന് പ്രതിജ്ഞയെടുത്തു, പിന്നീട് തീരുമാനം മാറ്റും.
1970 ലോകകപ്പ്
പാനിനി നൽകിയ മെക്സിക്കോ 70 പരമ്പരയിൽ നിന്നുള്ള പേളി ട്രേഡിംഗ് കാർഡ്
1969 -ന്റെ തുടക്കത്തിൽ പേളി ദേശീയ ടീമിലേക്ക് വിളിക്കപ്പെട്ടു, ആദ്യം വിസമ്മതിച്ചെങ്കിലും പിന്നീട് ആറ് ലോകകപ്പ് യോഗ്യതാ മത്സരങ്ങളിൽ അംഗീകരിക്കുകയും കളിക്കുകയും ചെയ്തു, ആറ് ഗോളുകൾ നേടി. 1970 ലോകകപ്പ് മെക്സിക്കോയിലെ പെലെ അവസാന കരുതിയിരുന്നത്. ടൂർണമെന്റിനായുള്ള ബ്രസീലിന്റെ സ്ക്വാഡിൽ 1966 സ്ക്വാഡുമായി ബന്ധപ്പെട്ട് വലിയ മാറ്റങ്ങൾ ഉണ്ടായിരുന്നു. ഗാരിഞ്ച, നിൽട്ടൺ സാന്റോസ്, വാൾഡിർ പെരേര, ജൽമ സാന്റോസ്, ഗിൽമാർ തുടങ്ങിയ കളിക്കാർ ഇതിനകം വിരമിച്ചിരുന്നു. എന്നിരുന്നാലും, ബ്രസീലിന്റെ 1970 ലോകകപ്പ് ടീമിൽ പെലെ, റിവേലിനൊ, ജെയർസിൻഹോ , ഗോർസൺ , കാർലോസ് ആൽബർട്ടോ ടോറസ് , ടോസ്റ്റിയോ , ക്ലോഡോൾഡോ എന്നിവരും ഉൾപ്പെടുന്നു, പലപ്പോഴും ചരിത്രത്തിലെ ഏറ്റവും വലിയ ഫുട്ബോൾ ടീമായി കണക്കാക്കപ്പെടുന്നു.
2008 ൽ പേളിയോടൊപ്പം ബ്രസീലിന്റെ 1970 പരിശീലകനായ മാരിയോ സഗല്ലോ, പേലിയെക്കുറിച്ച് സഗല്ലോ പറഞ്ഞു: "സ്വീഡനിലെ ഒരു കുട്ടി [1958 ലോകകപ്പ്] പ്രതിഭയുടെ അടയാളങ്ങൾ നൽകി, മെക്സിക്കോയിൽ [1970 ലോകകപ്പ്] അദ്ദേഹം ആ വാഗ്ദാനങ്ങളെല്ലാം നിറവേറ്റി, പുസ്തകം അടച്ചു. ഒരു സ്വർണ്ണ താക്കോൽ. എല്ലാം അടുത്തുനിന്ന് കാണാനുള്ള പദവി എനിക്കുണ്ടായിരുന്നു. "
ജെയർസീഞ്ഞോ, പേളി, ജെർസൺ, ടോസ്റ്റോ, റിവേലിനോ എന്നിവരുടെ മുൻനിരയിലുള്ള അഞ്ചുപേരും ഒരുമിച്ച് ആക്രമണാത്മക ആക്കം സൃഷ്ടിച്ചു, ബ്രസീലിന്റെ ഫൈനലിലേക്കുള്ള വഴിയിൽ പെലെയ്ക്ക് ഒരു പ്രധാന പങ്കുണ്ട്. ടൂർണമെന്റിലെ ബ്രസീലിന്റെ എല്ലാ മത്സരങ്ങളും (ഫൈനൽ ഒഴികെ) ഗ്വാഡലാജറയിൽ കളിച്ചു, ചെക്കോസ്ലോവാക്യയ്‌ക്കെതിരായ ആദ്യ മത്സരത്തിൽ, പേഴ്‌സൺ ബ്രസീലിന് 2–1 ലീഡ് നൽകി, ജെഴ്‌സന്റെ ലോംഗ് പാസ് നെഞ്ചിലൂടെ നിയന്ത്രിക്കുകയും പിന്നീട് സ്കോർ ചെയ്യുകയും ചെയ്തു. ഈ മത്സരത്തിൽ ഗോൾകീപ്പർ ഇവോ വിക്ടറിനെ ഹാഫ് വേ ലൈനിൽ നിന്ന് വലിച്ചെറിയാൻ പേളി ശ്രമിച്ചു, ചെക്കോസ്ലോവാക് ഗോൾ മാത്രം നഷ്ടപ്പെട്ടു. ബ്രസീൽ മത്സരത്തിൽ വിജയിച്ചു, 4-1. ഇംഗ്ലണ്ടിനെതിരായ മത്സരത്തിന്റെ ആദ്യ പകുതിയിൽ, ഇംഗ്ലണ്ട് ഗോൾകീപ്പർ ഗോർഡൻ ബാങ്ക്സ് രക്ഷിച്ച ഹെഡർ കൊണ്ടാണ് പേളി ഗോൾ നേടിയത്. പന്ത് ഹെഡ് ചെയ്യുമ്പോൾ "ഗോൾ" എന്ന് അയാൾ ഉറക്കെ വിളിച്ചുകൊണ്ടിരുന്നതായി പേളി ഓർത്തു. "നൂറ്റാണ്ടിന്റെ സംരക്ഷണം" എന്നാണ് ഇതിനെ പലപ്പോഴും പരാമർശിച്ചിരുന്നത്. രണ്ടാം പകുതിയിൽ, ഏക ഗോൾ നേടിയ ജെയർസിഞ്ഞോയിലേക്ക് പന്ത് ഫ്ലിക്ക് ചെയ്യുന്നതിന് മുമ്പ് അദ്ദേഹം ടോസ്റ്റോയിൽ നിന്ന് ഒരു ക്രോസ് നിയന്ത്രിച്ചു.
എതിരെ റൊമാനിയ, പെലെ ബ്രസീൽ 3-2 നേടി, 20-യാർഡ് കുഴയുന്ന സ്വതന്ത്ര-കിക്ക് ഇതിൽ രണ്ട് ഗോളുകൾ നേടി. പെറുവിനെതിരെ നടന്ന ക്വാർട്ടർ ഫൈനലിൽ ബ്രസീൽ 4–2ന് ജയിച്ചു, ബ്രസീലിന്റെ മൂന്നാം ഗോളിനായി ടോസ്റ്റോയെ പെലെ സഹായിച്ചു. സെമി ഫൈനലിൽ, 1950 ലോകകപ്പ് ഫൈനൽ റൗണ്ട് മത്സരത്തിന് ശേഷം ബ്രസീൽ ആദ്യമായി ഉറുഗ്വേയെ നേരിട്ടു. ജെയർസിൻഹോ ബ്രസീലിനെ 2-1ന് മുന്നിലെത്തിച്ചു, പേളി 3–1ന് റിവേലിനോയെ സഹായിച്ചു. ആ മത്സരത്തിനിടെ, പേളി തന്റെ ഏറ്റവും പ്രശസ്തമായ നാടകങ്ങളിലൊന്ന് നിർമ്മിച്ചു. ഉറുഗ്വേയുടെ ഗോൾകീപ്പർ ലാഡിസ്ലാവോ മസൂർകീവിച്ച് ശ്രദ്ധിച്ച പെലേയ്ക്ക് ടോസ്റ്റിയോ പന്ത് കൈമാറി. എന്നിരുന്നാലും, പേളി ആദ്യം അവിടെയെത്തി, മസൂർകിവിച്ചിനെ ഒരു വിനയത്തോടെ വിഡ്led ിയാക്കിപന്ത് തൊടാതെ, അത് ഗോൾകീപ്പർമാരെ ഇടത്തേക്ക് ഉരുട്ടാൻ ഇടയാക്കി, പേളി ഗോൾകീപ്പർമാരുടെ അടുത്തേക്ക് പോയി. പന്ത് വീണ്ടെടുക്കാൻ പേളി ഗോൾകീപ്പറിന് ചുറ്റും ഓടി, ലക്ഷ്യത്തിലേക്ക് തിരിയുന്നതിനിടെ ഒരു ഷോട്ട് എടുത്തു, പക്ഷേ അവൻ വെടിവെച്ചപ്പോൾ അയാൾ അമിതമായി തിരിഞ്ഞു, പന്ത് വിദൂര പോസ്റ്റിന് സമീപം വീണു.
ബ്രസീൽ കളിച്ചത് ഇറ്റലി ൽ ഫൈനലിൽ ന് അസ്റ്റെക്ക സ്റ്റേഡിയത്തിൽ മെക്സിക്കോ സിറ്റി ൽ. ഇറ്റാലിയൻ ഡിഫൻഡർ ടാർസിയോ ബർഗ്നിച്ചിനെ മറികടന്ന് ഒരു ഹെഡ്ഡറിലൂടെയാണ് പേളി ആദ്യ ഗോൾ നേടിയത്. ബ്രസീലിന്റെ നൂറാം ലോകകപ്പ് ഗോൾ, ഗോൾ ആഘോഷിക്കുന്നതിൽ സഹതാരം ജൈർസിഞ്ഞോയുടെ കൈകളിലേക്ക് പേളിയുടെ കുതിപ്പ് ലോകകപ്പ് ചരിത്രത്തിലെ ഏറ്റവും മികച്ച നിമിഷങ്ങളിലൊന്നായി കണക്കാക്കപ്പെടുന്നു. പിന്നീട് ബ്രസീലിന്റെ മൂന്നാം ഗോളിനായി അദ്ദേഹം അസിസ്റ്റുകൾ ചെയ്തു, ജെയർസിൻഹോയും, നാലാം ഫിനിഷ് കാർലോസ് ആൽബെർട്ടോയും. കളിയുടെ അവസാന ഗോൾ എക്കാലത്തെയും മികച്ച ടീം ഗോളായി കണക്കാക്കപ്പെടുന്നു, കാരണം അതിൽ ടീമിന്റെ രണ്ട് outട്ട്ഫീൽഡ് കളിക്കാർ ഒഴികെ മറ്റെല്ലാവരും ഉൾപ്പെടുന്നു. കാർലോസ് ആൽബെർട്ടോയുടെ ഓട്ടപാതയിലേക്ക് കടന്ന പെലെ ഒരു അന്ധമായ പാസ് ഉണ്ടാക്കിയതോടെ നാടകം അവസാനിച്ചു. പിന്നിൽ നിന്ന് ഓടിവന്ന് അയാൾ ഗോളടിക്കാൻ പന്ത് തട്ടി. ജൂൾസ് റിമെറ്റ് ട്രോഫി അനിശ്ചിതമായി നിലനിർത്തിക്കൊണ്ട് ബ്രസീൽ മത്സരം 4-1 ന് ജയിച്ചു, ടൂർണമെന്റിലെ കളിക്കാരനായി പേളിക്ക് ഗോൾഡൻ ബോൾ ലഭിച്ചു. ഫൈനലിൽ പെലെയെ അടയാളപ്പെടുത്തിയ ബർഗ്നിച്ചിനെ ഉദ്ധരിച്ച്, "കളിക്ക് മുമ്പ് ഞാൻ എന്നോട് തന്നെ പറഞ്ഞിരുന്നു, അവനും മറ്റെല്ലാവരെയും പോലെ തൊലിയും എല്ലുകളുമാണ് ഉണ്ടാക്കിയിരുന്നത് - പക്ഷേ എനിക്ക് തെറ്റുപറ്റി". 1970 ലോകകപ്പിലുടനീളമുള്ള അദ്ദേഹത്തിന്റെ ഗോളുകളുടെയും സഹായത്തിന്റെയും അടിസ്ഥാനത്തിൽ, ടൂർണമെന്റിലുടനീളം ബ്രസീലിന്റെ 53% ഗോളുകൾക്ക് പേളി നേരിട്ട് ഉത്തരവാദിയായിരുന്നു.
ഗോളുകൾ
താഴെ കാണുന്ന ഈ പട്ടികയിൽ പെലെ സ്കോർ ചെയ്ത ഗോളുകളെക്കുറിച്ച് കാണാം.
അവലംബം
വർഗ്ഗം:ബ്രസീലിയൻ ഫുട്ബോൾ കളിക്കാർ വർഗ്ഗം:1940-ൽ ജനിച്ചവർ
വൻചെമ്പഴുക്ക ശലഭം
ഇസ്രായേൽ, സിറിയ, തുർക്കി, ഇറാൻ, അഫ്ഗാനിസ്താൻ, ഇന്ത്യ, ചാഡ്, സൊമാലിയ എന്നിവിടങ്ങളിൽ കാണപ്പെടുന്ന ഒരിനം ചിത്രശലഭമാണ് വൻചെമ്പഴുക്ക ശലഭം. തെക്കേ ഇന്ത്യയിലും മധ്യേന്ത്യയിലും കാണപ്പെടുന്ന ഇവ കേരളത്തിൽ അപൂർവമാണ്. വരണ്ട ഇടങ്ങളാണ് ഇവയുടെ പ്രധാന വാസസ്ഥലം. പാറക്കെട്ടുകളിലും താഴ്വരകളിലും ഇവയെ കാണാറുണ്ട്. കാടുകളിൽ ഇവ വിരളമാണ്.
ആൺ ശലഭവും പെൺ ശലഭവും തമ്മിൽ കാഴ്ചയിൽ വ്യത്യാസമുണ്ട്. ആൺ ശലഭത്തിന്റെ ചിറകിന്റെ പുറം ഭാഗം ചുവപ്പ് കലർന്ന ഓറഞ്ച് നിറമാണ്. മുൻ ചിറകിന്റെ പുറം ഭാഗത്തെ അരികുകളിലായി കറുപ്പ് നിറമാണ്. ഈ കറുപ്പ് നിറത്തിനുള്ളിൽ മഞ്ഞ പുള്ളികളും ഉണ്ട്. പുറം ഭാഗത്ത് തന്നെ മുകളിലായി ഒരു കറുത്ത പുള്ളിയുണ്ട്. പിൻ ചിറകുകളുടെ അരികത്ത് കറുത്ത പുള്ളികൾ നിരയായി കാണാം. ചിറകുകളുടെ അടി വശത്തിന് മഞ്ഞ നിറമാണ്. മഞ്ഞ നിറത്തിനിടയിൽ തവിട്ടു പുള്ളികളും കാണാം.
പെൺ ശലഭത്തിന്റെ ചിറകിന്റെ പുറം ഭാഗം വെള്ള നിറത്തിലാണ്. മുൻ ചിറകിന്റെ ഓരത്ത് കറുത്ത പാടുകളും കാണാം. ഈ കറുത്ത പാടുകൾക്കിടയിൽ വെളുത്ത പുള്ളികളും കാണാം. ഇവയുടെ പിൻ ചിറകും വെള്ള നിറത്തിൽ തന്നെയാണ്.ചിറകിന്റെ അരികുകളിലായി കറുത്ത പുള്ളികളുടെ നിര, ആൺ ശലഭങ്ങളെ പോലെ ഇവയ്ക്കുമുണ്ട്.
കാട്ടകത്തി സസ്യങ്ങളിലാണ് ഇവ സാധാരണ മുട്ടയിടാറുള്ളത്. അണ്ഡാകൃതിയിലുള്ള മുട്ടയ്ക്ക് ചുറ്റും മൂന്ന് ചുവന്ന കര കാണാം.ശലഭപ്പുഴു സിൽക്ക് നൂൽ കൊണ്ട് ആഹാര സസ്യത്തിൽ ബന്ധിച്ചിരിക്കും.
പുറത്തേക്കുള്ള കണ്ണികൾ
വർഗ്ഗം:ഇന്ത്യയിലെ ചിത്രശലഭങ്ങൾ വർഗ്ഗം:കേരളത്തിലെ ചിത്രശലഭങ്ങൾ വർഗ്ഗം:പീത-ശ്വേത ചിത്രശലഭങ്ങൾ
ബോംബെ രവി
ഇന്ത്യൻ ചലച്ചിത്രമേഖലയിലെ പ്രമുഖനായ ഒരു സംഗീത സംവിധായകനാണ് ബോംബെ രവി എന്ന രവി ശങ്കർ ശർമ്മ (3 മാർച്ച് 1926 - 7 മാർച്ച് 2012). ഹിന്ദി, മലയാളം, തമിഴ്, തെലുഗു, ഗുജറാത്തി ഭാഷകളിലായി ഇരുനൂറ്റി അൻപതോളം ചലച്ചിത്രങ്ങൾക്ക് ഇദ്ദേഹം സംഗീതം പകർന്നിട്ടുണ്ട്. ഗുജറാത്ത്, കേരള സംസ്ഥാന അവാർഡുകളടക്കം ഇരുപതിലേറെ പുരസ്ക്കാരങ്ങൾ നേടിയിട്ടുള്ള ഇദ്ദേഹത്തെ രാഷ്ട്രം 1971-ൽ പത്മശ്രീ നൽകി ആദരിച്ചു.പ്രതിഭാശാലിയായ രവിയുടെ ജനപ്രിയ ഗാനങ്ങൾ സിനിമകളെ ഹിറ്റുകളാക്കി.
ജീവിത രേഖ
1926 മാർച്ച് 3-ന് ഡൽഹിയിൽ ജനിച്ച രവി ശങ്കർ അച്ഛൻ പാടുന്ന ഭജനുകളിൽ നിന്നാണ് ശാസ്ത്രീയ സംഗീതത്തിന്റെ ബാലപാഠങ്ങൾ അഭ്യസിച്ചത്. ഹാർമോണിയം ഉൾപ്പെടെയുള്ള സംഗീതോപകരണങ്ങൾ സ്വയം അഭ്യസിച്ചു. കുടുംബം പുലർത്താനായി ഇലക്ട്രീഷ്യനായും പണിയെടുത്തു. 1950-ൽ ബോംബെയിൽ എത്തിയ ശേഷമാണ് പ്രൊഫഷണൽ ഗായകനാകുന്നത്. പാടാൻ നന്നായി അറിയാമായിരുന്നെങ്കിലും പ്രതീക്ഷിച്ചതു പോലെയുള്ള അവസരങ്ങൾ ലഭിച്ചിരുന്നില്ല. സ്വന്തമായി വീടില്ലാത്തതിനാൽ പലപ്പോഴും തെരുവോരങ്ങളിൽ അന്തിയുറങ്ങേണ്ടതായി വന്നു. മിക്കപ്പോഴും മലാഡ് റെയിൽവേ സ്റ്റേഷനായിരുന്നു രാത്രികാല താവളം.
ചിത്രയെ മൂന്നാമത്തെ ദേശീയ പുരസ്കാരത്തിന് അർഹയാക്കിയതും രവിയുടെ തന്നെ സംഗീതമായിരുന്നു. വൈശാലി (1988) എന്ന ചിത്രത്തിലെ 'ഇന്ദു പുഷ്പം ചൂടി നിൽക്കും രാത്രി' എന്ന ഗാനമായിരുന്നു അത്. ഒ.എൻ.വി., യൂസഫലി കേച്ചേരി, കൈതപ്രം, കെ.ജയകുമാർ എന്നിവരുടെ വരികൾക്കാണ് മലയാളത്തിൽ ഇദ്ദേഹം പ്രധാനമായും സംഗീതം പകർന്നത്. നഖക്ഷതങ്ങൾ, പഞ്ചാഗ്നി, വൈശാലി, സുകൃതം എന്നീ ചിത്രങ്ങൾ ഒ.എൻ.വി-യുമായും സർഗം, പരിണയം, ഫൈവ് സ്റ്റാർ ഹോസ്പിറ്റൽ എന്നിവ യൂസഫലിയുമായും ചേർന്നു പ്രവർത്തിച്ചു. വിദ്യാരംഭം, പാഥേയം എന്നിവ കൈതപ്രവുമായും ഒരു വടക്കൻ വീരഗാഥ, കളിവാക്ക് എന്നിവ ജയകുമാറുമായും ചേർന്ന് പ്രവർത്തിച്ച ചിത്രങ്ങളാണ്.
മെലഡി ഗാനങ്ങൾക്ക് അനുയോജ്യമായ മോഹനമായിരുന്നു ബോംബെ രവി മലയാളത്തിൽ ഏറ്റവും അധികം ഉപയോഗിച്ചത്. മോഹന രാഗത്തിൽ 13 ഗാനങ്ങൾ അദ്ദേഹം ചിട്ടപ്പെടുത്തിയിട്ടുണ്ട്. ശുദ്ധധന്യാസി, കല്യാണി, ഹിന്ദോളം തുടങ്ങിയ രാഗങ്ങളിലും മലയാളത്തിൽ അദ്ദേഹം ഗാനങ്ങൾ തീർത്തിട്ടുണ്ട്. പാർവണേന്ദു മുഖി പാർവതീ നീയീശ്വരന്റെ ചിന്തയിൽ മുഴുകി വലഞ്ഞു എന്ന തിരുവാതിര പാട്ട് കേട്ടാൽ അത് മലയാളിയല്ലാത്ത ഒരാൾ ചെയ്തതാണെന്ന് തോന്നുമോ?
2005ൽ പുറത്തിറങ്ങിയ മയൂഖമാണ് ബോംബെ രവി ഈണം പകർന്ന അവസാനത്തെ മലയാള ചലച്ചിത്രം. ക്രാന്തിയാണ് രവിയുടെ ഭാര്യ. വീണ, ഛായ ,അജയ് എന്നിവർ മക്കളാണ്. അവസാന കാലത്ത് ഒരുപാട് ആരോഗ്യ പ്രശ്നങ്ങൾ അദ്ദേഹത്തെ അലട്ടിയിരുന്നു. സ്വന്തം മക്കൾ തിരിഞ്ഞു നോക്കിയില്ല. സ്വത്ത് തട്ടാൻ നോക്കി. 2012 മാർച്ച് 7-ന് 86ആം വയസ്സിൽ അദ്ദേഹം അന്തരിച്ചു. മൃതദേഹം പിറ്റേന്ന് മുംബൈയിലെ പൊതു ശ്മശാനത്തിൽ അടക്കി
പുരസ്കാരങ്ങൾ
പരിണയം, സുകൃതം എന്നീ ചിത്രങ്ങളിലെ കമ്പോസിംഗിന് 1995ലെ ദേശീയ അവാർഡ് ലഭിച്ചു.
അവലംബം
വർഗ്ഗം:1926-ൽ ജനിച്ചവർ വർഗ്ഗം:2012-ൽ മരിച്ചവർ വർഗ്ഗം:മാർച്ച് 3-ന് ജനിച്ചവർ വർഗ്ഗം:മാർച്ച് 7-ന് മരിച്ചവർ വർഗ്ഗം:മലയാളചലച്ചിത്രസംഗീതസംവിധായകർ വർഗ്ഗം:ഹിന്ദി ചലച്ചിത്രസംഗീതസംവിധായകർ വർഗ്ഗം:മികച്ച സംഗീതസംവിധായകർക്കുള്ള കേരളസംസ്ഥാന ചലച്ചിത്രപുരസ്കാരം ലഭിച്ചവർ വർഗ്ഗം:മികച്ച സംഗീതസംവിധായകർക്കുള്ള ദേശീയ ചലച്ചിത്രപുരസ്കാരം ലഭിച്ചവർ
യിറ്റെർബിയം
അണുസംഖ്യ 70 ആയ മൂലകമാണ് യിറ്റെർബിയം. Yb ആണ് ആവർത്തനപ്പട്ടികയിലെ ഇതിന്റെ പ്രതീകം. വെള്ളി നിറമുള്ള ഒരു മൃദു ലോഹമാണിത്. അപൂർ‌വ എർത്ത് മൂലകമായ ഇത് ലാന്തനൈഡ് കുടുംബത്തിൽ ഉൾപ്പെടുന്നു. ഗാഡോലിനൈറ്റ്, മോണോസൈറ്റ്, സെനോടൈം എന്നീ ധാതുക്കളിൽ ഈ മൂലകം കാണപ്പെടുന്നു. ചിലപ്പോഴെല്ലാം യിട്രിയം പോലെയുള്ള മറ്റ് അപൂർ‌വ എർത്തുകളുമായി ചേർത്ത് ചിലതരം ഉരുക്കുകളിൽ ഉപയോഗിക്കാറുണ്ട്. പ്രകൃതിയിൽ കാണുന്ന യിറ്റെർബിയം സ്ഥിരതയുള്ള ഏഴ് ഐസോട്ടോപ്പുകളുടെ മിശ്രിതമാണ്.
ശ്രദ്ധേയമായ സ്വഭാവസവിശേഷതകൾ
യിറ്റെർബിയം മൃദുവും വലിവ് ബലമുള്ളതും ഡക്ടൈലുമായ ഒരു മൂലകമാണ്. ഇതിന് ഉജ്ജ്വലമായ വെള്ളി തിളക്കമുണ്ട്. അപൂർ‌വ എർത്ത് മൂലകമായതിനാൽ ധാതു അമ്ലങ്ങളിൽ എളുപ്പത്തിൽ നാശനം സംഭവിക്കുകയും അതിൽ ലയിക്കുകയും ചെയ്യുന്നു. ജലവുമായി മന്ദഗതിയിൽ പ്രവർത്തിക്കുകയും വായുവിൽ ഓക്സീകരിക്കപ്പെടുകയും ചെയ്യുന്നു.
രൂപാന്തരത്വ സ്വഭാവം കാണിക്കുന്ന ഒരു മൂലകമാണിത്. മൂന്ന് രൂപാന്തരങ്ങളുണ്ടിതിന്. ആൽ‌ഫ, ബീറ്റ, ഗാമ എന്നിങ്ങനെയാണവ അറിയപ്പെടുന്നത്. -13 °C, 795 °C എന്നിവയാണ് അവയുടെ രൂപാന്തരാങ്കങ്ങൾ. ബീറ്റാ രൂപം റൂം താപനിലയിലും ഗാമ രൂപം വളരെ ഉയർന്ന താപനിലയിലും കാണപ്പെടുന്നു.
ഉപയോഗങ്ങൾ
സാധാരണയായി, യിറ്റെർബിയം വളരെ ചെറിയ അളവിലേ ഉപയോഗിക്കാറുള്ളൂ. ഇതിന്റെ റേഡിയോ ഐസോട്ടോപ്പുകൾ കുറഞ്ഞ അളവിൽ എക്സ്-കിരണ സ്രോതസ്സായും ചെറിയ ഗാഢതയിൽ ഡോപ്പ് ചെയ്യുന്നതിനായും ഉപയോഗിക്കുന്നു.
എക്സ്-കിരണ സ്രോതസ്സ്
വൈദ്യുതി ലഭ്യമല്ലാത്തപ്പോൾ കൊണ്ടുനടക്കാവുന്ന എക്സ്-കിരണ ഉപകരണങ്ങൾക്ക് പകരമായി 169Yb ഉപയോഗിച്ചിരുന്നു.
തുരുമ്പിക്കാത്ത ഉരുക്കിന്റെ ഡോപ്പിങ്
തുരുമ്പിക്കാത്ത ഉരുക്കിന്റെ (Stainless Steel) ബലം പോലെയുള്ള ഗുണങ്ങളും വർദ്ധിപ്പിക്കുന്നതിന് യിറ്റെർബിയം ഉപയോഗിക്കുന്നു. ചില യിറ്റെർബിയം ലോഹസങ്കരങ്ങൾ ദന്തവൈദ്യത്തിൽ ഉപയോഗിക്കാറുണ്ട്.
സൗരസെല്ലുകൾ
സൗരസെല്ലുകളിൽ ഇൻഫ്രാറെഡ് ഊർജ്ജം വൈദ്യുതിയാക്കിമാറ്റുവാൻ യിറ്റെർബിയം ഉപയോഗിക്കുന്നു.
ചരിത്രം
സ്വിസ് രസതന്ത്രജ്ഞനായ ജീൻ ചാൾസ് ഗലിസ്സാർഡ് ഡി മരി‍ഗ്നാർക് ആണ് യിറ്റെർബിയം കണ്ടെത്തിയത്. 1878ൽ ആയിരുന്നു അത്. അന്ന് എർബിയ എന്നറിയപ്പെട്ടിരുന്ന എർത്തിൽ പുതിയൊരു ഘടകം അദ്ദേഹം കണ്ടെത്തി. യിറ്റെർബിയ എന്നാണ് അദ്ദേഹം അതിന് പേരിട്ടത് (അദ്ദേഹം എർബിയ കണ്ടെത്തിയ സ്വീഡിഷ് ഗ്രാമമായ യിറ്റെർബിയുടെ ബന്ധത്തിൽ). യിറ്റെർബിയ, യിറ്റെർബിയം എന്നൊരു പുതിയ മൂലകത്തിന്റെ സം‌യുക്തമായേക്കാമെന്ന് അദ്ദേഹം സംശയിച്ചു.
1907ൽ ഫ്രെഞ്ച് രസതന്ത്രജ്ഞനായ ജോർജെസ് അർബൈൻ യിറ്റെർബിയയെ നിയോയിറ്റെർബിയ, ലുറ്റെഷ്യ എന്നീ രണ്ട് ഘടകങ്ങളായി വേർതിരിച്ചു. അവ യഥാക്രമ് യിറ്റെർബിയം, ലുറ്റെഷ്യം എന്നീ പുതിയ മൂലകങ്ങളാഅയി പിന്നീയ്യ് അറിയപ്പെട്ടു. ഔർ വൊൺ വെൽസ്ബാച്ച് ഏകദേശം ഇതേ കാലയളവിൽത്തന്നെ സ്വതന്ത്ര്യ പരീക്ഷണങ്ങളിലൂടെ യിറ്റെർബിയയെ വേർതിരിച്ചു. ആൽഡിബറേനിയം, കാസിയോപിയം എന്നിങ്ങനെയാണ് അദ്ദേഹം അവക്ക് പേരിട്ടത്.
വർഗ്ഗം:മൂലകങ്ങൾ വർഗ്ഗം:ലാന്തനൈഡുകൾ
ആലിപ്പഴം
ഭൂതലത്തിൽ നിന്നും ഉയർന്നുപൊങ്ങുന്ന ചൂടേറിയ നീരാവി വളരെ പെട്ടെന്ന് തണുക്കുകവഴി രൂപം കൊള്ളുന്ന ഐസ് രൂപമാണ് ആലിപ്പഴം (English : Hail). ചൂടേറിയ നീരാവി ഭൂമിയിൽ നിന്നും 1-2 കിലോമീറ്റർ ഉയരത്തിൽ എത്തുമ്പോൾ മുകളിൽ നിന്നും താഴോട്ട് ഒഴുകിക്കൊണ്ടിരിക്കുന്ന തണുത്ത വായുവുമായി സമ്പർക്കത്തിൽ ഏർപ്പെടുമ്പോൾ വളരെപ്പെട്ടെന്ന് തണുത്ത് ചെറിയ ഐസ് കട്ടകൾ ആയി മാറുന്നു. ഈ പ്രക്രിയ തുടരുമ്പോൾ ഐസ് കട്ടകളുടെ വലിപ്പവും ഭാരവും കൂടുകയും, അത് താഴോട്ട് പതിക്കുകയും ചെയ്യുന്നു.
പല വലിപ്പത്തിലായി കണ്ടുവരുന്ന ആലിപ്പഴം പൊതുവെ ചെറിയ കഷണങ്ങളായാണു ഭൂമിയിൽ പതിക്കുന്നത്. ഗോളാകൃതിയിൽ നിന്ന് ഉരുകി വരുന്നതിനാൽ അതിനു കൃത്യമായ ആകൃതി ഉണ്ടാവാറില്ല. ആലിപ്പഴം വൻതോതിൽ ഭൂമിയിലേക്കു പതിക്കുന്നത് പലപ്പോഴും കൃഷി നാശം ഉണ്ടാക്കുന്നു.
1986ൽ ഏകദേശം ഒരു കിലോഗ്രാം വീതം ഭാരമുള്ള ആലിപ്പഴം പെയ്ത് ബംഗ്ലാദേശിലെ ഗോപാൽഗഞ്ച് ജില്ലയിൽ 92 പേർ മരിച്ചു. ചരിത്രത്തിൽ രേഖപ്പെടുത്തിയിട്ടുള്ള ഏറ്റവും ഭാരമേറിയ ആലിപ്പഴം വീഴ്ചയായിരുന്നു ഇത്.
പുറത്തേക്കുള്ള കണ്ണികൾ
വർഗ്ഗം:പ്രകൃതിക്ഷോഭങ്ങൾ
ഗാർഡൻ ഓഫ് ഏദൻ
ഉല്‌പത്തി പുസ്‌തകത്തിലും എസെക്കിയേലിന്റെ പുസ്‌തകത്തിലും വിവരിച്ചിരിക്കുന്ന ഗാർഡൻ ഓഫ് ഏദൻ ബൈബിളിലെ "ദൈവത്തിന്റെ പൂന്തോട്ടം" അല്ലെങ്കിൽ പറുദീസ എന്നും അറിയപ്പെടുന്നു.(Hebrew: גַּן־עֵדֶן – gan-ʿḖḏen), ഉല്‌പത്തി 13:10 ൽ “ദൈവത്തിന്റെ തോട്ടം” എന്നു സൂചിപ്പിക്കുന്നു. "തോട്ടത്തിലെ വൃക്ഷങ്ങളെന്ന്" യെഹെസ്‌കേൽ 31-ൽ പരാമർശിച്ചിരിക്കുന്നു. സെഖര്യാവിന്റെ പുസ്‌തകവും സങ്കീർത്തനപുസ്‌തകവും ഏദെനെക്കുറിച്ച് വ്യക്തമായി പരാമർശിക്കാതെ മരങ്ങളെയും വെള്ളത്തെയും പരാമർശിക്കുന്നു.
പുറത്തേക്കുള്ള കണ്ണികൾ
വർഗ്ഗം:ആദാമും ഹവ്വായും
ദ പിയാനിസ്റ്റ്
റൊമാൻ പൊളാൻസ്കി സംവിധാനം ചെയ്ത് 2002 ൽ പുറത്തിറങ്ങിയ പോളിഷ് സിനിമയാണ് ദ പിയാനിസ്റ്റ്. വ്ലഡ്സ്ലോ സ്പിൽമാൻ എന്ന ജൂത പിയാനിസ്റ്റിന്റെ ആത്മകഥയെ അവലംബിച്ചാണ് ഈ സിനിമ പൊളൻസ്കി ഒരുക്കിയിരിക്കുന്നത്. 2002 ലെ കാൻ ഫിലിം ഫെസ്റ്റിവലിൽ പാം ഡി ഓർ പുരസ്കാരം ഈ സിനിമക്ക് ലഭിച്ചു. 2003 ലെ ഏറ്റവും നല്ല സിനിമയ്ക്കും ഏറ്റവും നല്ല സംവിധായകനുമുള്ള ബഫ്റ്റ പുരസ്കാരവും ദ പിയാനിസ്റ്റ് നേടി. എഴുപത്തഞ്ചാം ഓസ്കാർ മത്സരത്തിൽ ഏറ്റവും നല്ല അവലംബിത തിരക്കഥക്കും ഏറ്റവും മികച്ച സംവിധായകനും മികച്ച നടനും ഉള്ള പുരസ്കാരങ്ങൾ ഈ സിനിമയ്ക്ക് ലഭിച്ചു. ഏറ്റവും നല്ല സിനിമക്കായി ഇതു നാമനിർദ്ദേശം ചെയ്യപ്പെടുകയും ചെയ്തു.
കഥാ സംഗ്രഹം
വാഴ്സ റേഡിയോവിൽ പരിപാടികൾ അവതരിപ്പിക്കുന്ന ജൂത പിയാനിസ്റ്റാണു വ്ലഡ്സ്ലോ സ്പിൽമാൻ. സംഗീതം പോലെ മധുരമായിരുന്ന അദ്ദേഹത്തിന്റെ ജീവിതം രണ്ടാം ലോക മഹയുദ്ധത്തിൽ 1939 സെപ്റ്റംബർ 1 നു ജർമ്മനി പോളണ്ട് ആക്രമിച്ച് കൈയടക്കിയതോടെ മാറി മറിയുന്നു. ജെർമ്മൻ ബോംബിങ്ങിൽ റേഡിയോ നിലയം നിലം പതിച്ചു. വീട്ടിൽ എത്തിയ അദ്ദേഹം അമേരിക്കയും ഫ്രാൻസും ജെർമ്മനിയോട് യുദ്ധം പ്രഖ്യാപിച്ച വിവരമറിയുന്നു. യുദ്ധം വേഗം അവസാനിക്കും എന്ന പ്രത്യാശയിലാണു അദ്ദേഹവും കുടുംബവും. പക്ഷേ പിന്നീട് അവർ അനുഭവിക്കുന്നത് നരക യാതനകളാണു. ജൂതരെ ഗെറ്റോകളിൽ മൃഗതുല്യരായി പീഡിപ്പിച്ചു..
പുറത്തേക്കുള്ള കണ്ണികൾ
വർഗ്ഗം:2002-ൽ പുറത്തിറങ്ങിയ ചലച്ചിത്രങ്ങൾ
ജോസഫ് പാണേങ്ങാടൻ
മലയാളത്തിലെ ഒരു ചലച്ചിത്ര നടനും ചലച്ചിത്ര നിർമ്മാതാവുമായിരുന്നു അന്തരിച്ച ജോസഫ് പാണേങ്ങാടൻ.
വ്യക്തി ജീവിതം
തൃശ്ശൂർ ജില്ലയിൽ പറപ്പൂരിൽ പാണേങ്ങാടൻ വീട്ടിൽ ആന്റണിയുടെയും റോസയുടെയും മകനായി ജനനം. റീജ ജോസഫ് ആണ് ഭാര്യ. ക്ലിന്റൺ ജോസഫ്, ഹിന്റ മരിയ എന്നിവരാണ് മക്കൾ.
ചലച്ചിത്രരംഗത്ത്
സ്കൂൾ പഠനകാലത്ത് നാടകം സ്വന്തമായി എഴുതി അഭിനയിച്ച്‌ സഹനടനുള്ള പുരസ്കാരങ്ങൾ ഏറ്റുവാങ്ങിയാണ് ജോസഫ് പാണേങ്ങാടൻ കലാരംഗത്തേക്ക് പ്രവേശിക്കുന്നത്. കവി പി. ഭാസ്കരന്റെ ജീവിതം ആസ്പദമാക്കിയുള്ള ഒറ്റക്കമ്പി നാദം എന്ന ഒന്നരമണിക്കൂർ ഡോക്യുഫിക്ഷനിൽ കവിയായി വേഷമിട്ട് വെള്ളിത്തിരയിലെത്തി. മിന്നുകെട്ട്, മന്ത്രകോടി, ഗുരുവായൂർ കേശവൻ തുടങ്ങിയ സീരിയലുകളിലും മേഘവർണ്ണപ്പൂക്കൾ എന്ന ആൽബത്തിലും അഭിനയിച്ചു. ഗുരുവായൂർ കേശവന്റെ നിർമാതാവുമായിരുന്നു. ഭഗവതിപുരം സിനിമയിലൂടെയാണ് ജോസഫ് അഭിനയത്തിൽ ശ്രദ്ധേയനാവുന്നത്. ഈ സിനിമയുടെ എക്സിക്യൂട്ടീവ് പ്രൊഡ്യൂസറായിരുന്നു ജോസഫ്. തുടർന്ന്, തമിഴിലിൽ സന്ധിത്തൈ ഉന്നൈ എന്ന സിനിമയിൽ റിട്ട. കേണൽ വേഷത്തിലും മലയാളത്തിൽ ഏഴുദേശങ്ങൾക്കും അകലെയിൽയിൽ നായാടിയുടെ വേഷത്തിലും ചൈതന്യം, സ്പർശം എന്നീ സിനിമകളിലും അഭിനയിച്ചു. സതീഷ് കളത്തിൽ സംവിധാനം ചെയ്ത ലാലൂരിന് പറയാനുള്ളത് എന്ന ഡോക്യുമെന്ററിയുടെ നിർമാതാവായിരുന്നു. സാമൂഹിക പ്രസക്തിയുള്ള ഈ ഡോക്യുമെന്ററിയുടെ നിർമ്മാണത്തിന് ശക്തൻ തമ്പുരാൻ അവാർഡ് ലഭിച്ചു.
പുറത്തുനിന്നുള്ള കണ്ണികൾ
വർഗ്ഗം:തൃശ്ശൂർ ജില്ലയിൽ ജനിച്ചവർ വർഗ്ഗം:ചലച്ചിത്ര നിർമ്മാതാക്കൾ വർഗ്ഗം:മലയാളചലച്ചിത്രനിർമ്മാതാക്കൾ വർഗ്ഗം:മലയാളചലച്ചിത്രനടന്മാർ
തിരുനെൽവേലി ജില്ല
തെക്കേ ഇന്ത്യൻ സംസ്ഥാനമായ തമിഴ്നാടിലെ ഒരു ജില്ലയാണ് തിരുനെൽവേലി ജില്ല(തമിഴ് : திருநெல்வேலி மாவட்டம்) തിരുനെൽവേലി നഗരമാണ് ഈ ജില്ലയുടെ ആസ്ഥാനം.തമിഴ് ഭൂമിശാസ്ത്ര പാരമ്പര്യത്തിന്റെ അഞ്ചു തലങ്ങളും ഉൾകൊള്ളുന്നു എന്ന പ്രത്യേകത കൂടി ഈ ജില്ലക്കുണ്ട്.കുറുഞ്ഞി (മലകൾ ) ‍,മുല്ലൈ (വനം) ,മരുധം(നെൽ പാടങ്ങൾ), നൈതൽ (തീരാ പ്രദേശം) പാലൈ(മരുഭൂമി) എന്നിവയാണ് തമിഴ് ഭൂമിശാസ്ത്ര പാരമ്പര്യത്തിന്റെ അഞ്ചു തലങ്ങൾ.
ചരിത്രം
ഈസ്റ്റ്‌ ഇന്ത്യ കമ്പനി 1790 സെപ്റ്റംബർ ഒന്നാം തീയതിയാണ് ഈ ജില്ല രൂപികരിച്ചത്."ടിന്നവല്ലി ഡിസ്ട്രിക്റ്റ് " എന്നാണു ബ്രിട്ടീഷുകാർ നൽകിയ പേര്.പ്രധാനമായും മൂന്ന് കാരണങ്ങളാണ് ഈ ജില്ലക്ക് തിരുനെൽവേലി എന്ന്  പേര് വരാൻ കാരണമായി പറയപെടുന്നത്.ഒന്നാമതായി ജില്ലയിലെ പ്രധാന  പട്ടണമായ തിരുനെൽവേലി നിന്നും രണ്ടാമതായി
ഭൂമിശാസ്ത്രവും കാലാവസ്ഥയും
ഈ ജില്ല തമിഴ്നാടിന്റെ തെക്ക് ഭാഗത്തായാണ്‌ സ്ഥിതി ചെയ്യുന്നത്.ജില്ലയുടെ വടക്ക് ഭാഗത്ത് വിരുദുനഗർ ജില്ലയും പൂര്വഘട്ടം പടിഞ്ഞാറും തീക് കന്യാകുമാരി ജില്ലയും കിഴക്ക് തൂത്തുകുടി ജില്ലയും സ്ഥിതി ചെയ്യുന്നു.6823 ചതുരശ്ര കിലോമീറ്ററാണ് ജില്ലയുടെ വിസ്തീർണ്ണം.
ജനസംഖ്യ
2001 ലെ കാനേഷുമാരി പ്രകാരം ജനസംഖ്യ 2,723,988 .നഗരവാസികൾ 48.03%.ജനസാന്ദ്രത ചതുരശ്രകിലോമീറ്ററിൽ 410.5  .പ്രധാന ഭാഷ തമിൾ .ഹിന്ദുക്കൾ 79.76%,മുസ്ലീങ്ങൾ 9.26%,ക്രിസ്തയാനികൾ 10.89% മറ്റുള്ളവർ (0.09%)
കുറ്റാളം
ജില്ലയിലെ ഏറ്റവും പ്രശസ്തമായ വിനോദസഞ്ചാര കേന്ദ്രമാണിത്.
അവലംബം
വർഗ്ഗം:തമിഴ്‌നാട്ടിലെ ജില്ലകൾ വർഗ്ഗം:കേരളാതിർത്തിയോടു ചേർന്ന തമിഴ്‌നാട്ടിലെ ജില്ലകൾ വർഗ്ഗം:തമിഴ്‌നാട്ടിലെ തീരദേശജില്ലകൾ
ഹെർട്സ്പ്രങ്-റസ്സൽ ആരേഖം
right|thumb|400px|An example of a Hertzsprung-Russell diagram for a set of stars that includes the Sun (center).
നക്ഷത്രങ്ങളുടെ ഉപരിതല താപനില, തേജസ്സ്, കേവല കാന്തിമാനം, ഇവയൊക്കെ തമ്മിലുള്ള ബന്ധം കാണിക്കുന്ന ഒരു ആരേഖം ആണ് ഹെർട്സ്പ്രങ്-റസ്സൽ ആരേഖം (Hertzsprung-Russell diagram). ഇതു HR ആരേഖം, HRD, Colour-Magnitude diagram, CMD എന്നിങ്ങനെ വിവിധ പേരുകളിൽ അറിയപ്പെടുന്നു.
1910-ൽ Ejnar Hertzspurg, Henry Norris Russel എന്ന രണ്ട് ശാസ്ത്രജ്ഞന്മാർ നക്ഷത്രങ്ങളുടെ തേജസ്സും (Luminosity) ഉപരിതലതാപനിലയും (Surface Temperature) തമ്മിലുള്ള ബന്ധത്തെപറ്റി നിരവധി പഠനങ്ങൾ നടത്തി. അവർ തങ്ങൾക്കു ലഭിച്ച വിവരങ്ങളിൽ നിന്നു ചില നിഗമനങ്ങളിൽ എത്തിച്ചേർന്നു. പഠനം നടത്തിയ നക്ഷത്രങ്ങളുടെ ഉപരിതല താപനിലയും തേജസ്സും ഉപയോഗിച്ച് അവർ ഒരു ആരേഖം (graph)‍ ഉണ്ടാക്കി. ഇതാണ് HR ആരേഖം (HR Diagram) എന്ന് അറിയപ്പെടുന്നത്. നക്ഷത്രങ്ങളുടെ പരിണാമം മനസ്സിലാക്കുന്നത് ഒരു കുതിച്ചു ചാട്ടം തന്നെ നടത്താൻ ഈ ആരേഖം സഹായിച്ചു.
ഈ ആരേഖത്തിന്റെ ഏറ്റവും വലിയ പ്രത്യേകത അതിലുള്ള ബിന്ദുക്കൾ ആരേഖത്തിൽ അവിടവിടെ ചിതറിക്കിടക്കുക അല്ല; മറിച്ച് പലസ്ഥലത്ത് പ്രത്യേകതരത്തിൽ കേന്ദ്രീകരിച്ച് കിടക്കുക എന്നുള്ളതാണ്. ഈ രേഖാചിത്രം ജ്യോതിശാസ്ത്രത്തിന്റെ പഠനത്തിനു അത്യാവശ്യം വേണ്ട ഒരു ഉപകരണമായി പിന്നീട് മാറി.